הוועדה המיוחדת לעניין הצעות חוק מסוימות שהועברו לדיון בה, כנסת 20, פרוטוקול מספר 161, 2018-02-27 10:30

רחל עזריה: בוקר טוב.

רחל עזריה: אני חייבת לומר שעשינו הרבה עבודה.

רחל עזריה: הדיון הקודם, אני חושבת שהוא היה יעיל, סיימנו את הדיון עם רשימה מאוד מאוד ארוכה של נושאים שצריך לטפל בהם, אני חושבת שבהרבה מהדברים עשינו עבודה מאחורי הקלעים, גם משרד התרבות והספורט וגם משרד האוצר, ויש לא מעט תשובות להרבה מהנושאים שעלו.

רחל עזריה: אני התחייבתי שאתה פותח, אז אני אתן לך לפתוח ואז אנחנו נעבור למצגת.

<אורי ברעם: כמו שאמרתי, אני מנהל תביעה נגד הטוטו על יחסי הזכייה ואני כאן בשם המהמרים, הלקוחות של הטוטו, שזה גם בשם האנשים פה שמהמרים, אבל בעיקר בשם מיליוני הלקוחות של הטוטו שלא נמצאים כאן באולם.

<אורי ברעם: היוזמה לנתק את התמיכה בספורט מהפעילות של ההימורים זו יוזמה מבורכת.

<אורי ברעם: הימורים היא פעילות מסחרית לכל דבר ועניין וזה נעשה לשם רווח.

<אורי ברעם: התמיכה בספורט היא מטלה לאומית ומטלות לאומיות, מן הראוי שיתוקצבו מתקציב המדינה ולא באמצעות רווחים מופרזים של מונופול מסחרי.

<אורי ברעם: לכן אני מצטרף בהסכמה לדברים שאמר פה מנכ"ל משרד הספורט, יוסי שרעבי, בדיון הקודם שהעברת התמיכה לספורט לתקציב זה אירוע היסטורי, זה באמת כך, הצעת החוק היא נכונה והכרחית, היא הכרחית אבל לא מספיקה, צריך להשלים אותה בתיקון עוול עצום שנעשה למהמר הישראלי.

<אורי ברעם: להימור יש מחיר, המחיר זה יחס הזכייה.

<אורי ברעם: ברחבי העולם, בארצות הברית, באוסטרליה, בכל מדינות מערב אירופה, כל מדינות העולם המתוקן, שוק הימורי הספורט זה שוק תחרותי.

<אורי ברעם: מפעילי הימורי ספורט מחזירים 95% מההכנסות כפרסים לזוכים.

<אורי ברעם: בישראל המהמר הישראלי נפגע פעמיים, פעם אחת מכריחים אותו להמר אצל המועצה, שהיא מונופול בחסות החוק הפלילי, המתחרים חסומים, ופעם שנייה, אומרים למהמר הישראלי, 'אם אתה תעז להמר בחוץ אתה תיכנס לבית סוהר'.

רחל עזריה: אני רק אגיד שזמננו קצר.

<אורי ברעם: אני גומר תוך שתי דקות.

<אורי ברעם: דבר שני, הטוטו מחזיר פרסים בשיעור של 60% בלבד.

<קריאה: 66.

<אורי ברעם: 66, זה לעומת 95.

<קריאה: בסדר, רק תדייק.

רחל עזריה: חברים, אתם זוכרים גם מהדיון הקודם?

רחל עזריה: לכל אחד יש זכות דיבור.

<קריאה: לא, תיקנתי עובדה.

רחל עזריה: לא צריך לתקן, לכל אחד מותר לומר מה שהוא רוצה, זה בסדר גמור.

רחל עזריה: בבקשה.

<אורי ברעם: אני אתן רק דוגמה על קצה המזלג מה הכוונה, על ניחוש נכון שמקבלים 60 לעומת 90 במשחק אחד, אם זה שני משחקים זה 360 לעומת 810 ₪ הפרש בזכייה.

<אורי ברעם: על שני משחקים.

<אורי ברעם: אם זה יותר משחקים הפערים גדלים.

<אורי ברעם: בלילינבלום בתל אביב היה שוק שחור של דולרים על פערים של 10% ו-20%, פה אנחנו מדברים על מאות אחוזים לרעת לקוחות המועצה שמסתכלים בעיניים כלות איך בלחיצת כפתור אפשר לקבל זכיות הרבה יותר גבוהות ואסור להם לעשות את זה.

<אורי ברעם: בשוק תחרותי לקוחות המועצה כבר מזמן היו נוטשים אותה ועוברים להמר בחוץ.

<אורי ברעם: רק בארץ הם לא יכולים בגלל המעמד המונופוליסטי של המועצה.

<אורי ברעם: יש סלוגן במדינה, 'הטוטו מממן את הספורט בישראל'.

<אורי ברעם: זה לא הטוטו מממן את הספורט בישראל, זה כספי המהמרים שנעשקים, זה מה שמממן.

<אורי ברעם: לכן אנחנו באמת חושבים שהרעיון להעביר את הכספים של הספורט לתקציב הוא רעיון נכון, הוא רעיון מבורך, הוא חייב להיות מושלם באמצעות שינוי יחסי הזכייה.

<אורי ברעם: אני אסיים בזה שאני פונה אליכם, לא כבית משפט, אני עורך דין, אני פונה אליכם כבית מחוקקים, אתם צריכים להשמיע את קולו של הציבור.

<אורי ברעם: קולו של הציבור שלא נשמע עד היום.

<אורי ברעם: אני עברתי בשביל זה על כל הדוחות של כל הוועדות בכל ישיבה שהייתה, על כל דברי ההסבר שהיו אי פעם לחוק הספורט, המועצה נשמעה, אגודות הספורט נשמעו, מפעילי ההימורים נשמעו, בעלי התחנות נשמעו - - -

רחל עזריה: אבל הציבור לא נשמעו.

<אורי ברעם: ארגונים של בעד ונגד הספורט, וקולו של המהמר הישראלי, הרוב הדומם, מיליונים, שזה גם אתם, תצאו מהפוזיציה, זה גם אתם, מעולם לא נשמע, לא בזעקה, לא באמירה ואפילו לא בלחש.

<אורי ברעם: אפילו לא בלחש, מעולם לא נשמע.

<אורי ברעם: אני אומר לכם, בשם הרוב הדומם הזה, ואתם נבחרי ציבור, אם כבר אז כבר, אם כבר מונופולין אז לפחות יחסי זכייה הוגנים.

<אורי ברעם: תודה רבה,

רחל עזריה: תודה, אני שמחה שאתה פה, אתה מביא קול - - -

עיסאווי פריג': יש לי שאלה לעורך דין.

עיסאווי פריג': זה בניגוד למדיניות.

עיסאווי פריג': מה שאתה מעלה זה בניגוד למדיניות שר האוצר להילחם בהימורים.

רחל עזריה: לגרום לזה שאנשים פחות יהמרו.

עיסאווי פריג': איך אתה רוצה להעלות בניגוד למדיניות שר האוצר?

רחל עזריה: לא, הוא רוצה להעלות את יחסי הזכייה.

עיסאווי פריג': העלאת יחסי הזכייה תביא יותר מהמרים.

רחל עזריה: תגרום ליותר הימורים.

<אורי ברעם: להיפך.

<אורי ברעם: היום הטוטו דוחף במו ידיו את המהמר הישראלי להיות עבריין, הוא דוחף אותו לשוק ההימורים הבלתי חוקיים בגלל יחסי הזכייה.

<אורי ברעם: הטוטו אומר ששוק ההימורים הבלתי חוקי הוא גדול לפחות - - -

רחל עזריה: לא, אבל אנחנו נפסיק פה.

רחל עזריה: נושא הדיון הוא אחר, אני הבטחתי לך בפעם שעברה ולכן - - -

<אורי ברעם: אפשר לעשות זיהוי משתמש וכל ההימורים יהפכו להיות חוקיים ביחסים הוגנים.

רחל עזריה: בסדר, תודה רבה.

רחל עזריה: תודה על הדברים, תודה שאתה מביא את הקול הזה.

רחל עזריה: בבקשה, משרד הספורט, אגף התקציבים.

<גיא אטיאס: בוקר טוב, גיא אטיאס, משרד התרבות והספורט.

<גיא אטיאס: בהמשך לוועדה הקודמת, כמו שאמרה יושבת הראש, נדרשנו לענות על מספר סוגיות.

<גיא אטיאס: הכנו מצגת, אנחנו מקווים שהמצגת תיתן מענה לסוגיות שהעלו פה בדיון.

<גיא אטיאס: בעצם המצגת תדבר על כמה דברים, על סקירה וניתוח השוואתי, על ודאות המסגרת התקציבית, זו סוגיה שעלתה פה, על התזרים שאנחנו מנהלים מול הגופים, על התמיכה באגודות הקטנות ובעצם כל הבירוקרטיה שנאמרה פה.

<גיא אטיאס: כדי שהדברים יובהרו, כמשרד התרבות והספורט אנחנו עשינו איזה שהוא ניתוח השוואתי בין עולם התרבות, שהיה תחת תקציב המדינה, לבין עולם הספורט שהתנהל בתקציב שחלקו מתקציבי הספורט וחלקו משורת הרווחים במועצה להסדר ההימורים.

<גיא אטיאס: ניתן לראות שהגידול בעולם התרבות מ-2014 ועד 2018 גדל ב-47% מול גידול בעולם הספורט שגדל ב-25% ביחס ל-2014.

<גיא אטיאס: כל זה עד שנת - - -

עיסאווי פריג': תסביר את זה, את התקציב בעולם הספורט.

<גיא אטיאס: אני אסביר, שנייה, ברשותך.

<גיא אטיאס: חשוב להבין שהתקציב הזה, תקציב המועצה להסדר ההימורים, זה שורת הרווח במועצה להסדר ההימורים בסיכום התקציבי שהיה למשרד באותן שנים.

<יוסי שרעבי: ב-2014 זה ערב הכניסה שלנו, זה התקציב שדובר - - -

<גיא אטיאס: נכון, וחשוב להבין - - -

עיסאווי פריג': תן דוגמה מספרית.

<גיא אטיאס: מה דוגמה מספרית?

<גיא אטיאס: ב-2017 - - -

עיסאווי פריג': אם לא תסביר, אני אומר לך, נעשה לך צרות.

<גיא אטיאס: אין בעיה, אני אסביר, כבוד חבר הכנסת.

עיסאווי פריג': תעשה לי טובה.

עיסאווי פריג': כמו לילד בכיתה א' תסביר.

<גיא אטיאס: התקציב -2014, תקציב הטוטו והמשרד עמד על 560 מול 680 בתרבות.

<גיא אטיאס: ב-2014, 680 מיליון תרבות, ב-2014 560, זה רווחי המועצה להסדר ההימורים ועוד 140 מיליון שקל תקציב המשרד, סך הכול 560 ב-2014.

עיסאווי פריג': יעני ב-2014 ההקצאה לספורט 560 מיליון, מתוכו 140 מיליון בא ממשרד התרבות והשאר בא מרווחי הטוטו.

<גיא אטיאס: נכון.

<גיא אטיאס: ב-2015 766 מיליון הגיע לתרבות מול 586 מיליון שהגיע לעולם הספורט, 140 מיליון מתקציב משרד והיתר שורת הרווח של הטוטו.

<גיא אטיאס: וכך אנחנו רואים את זה על כל ציר השנים כאשר ב-2017 וב-2018 יש 723, ב-2018 זה 700, יש מגמת ירידה, כולם מבינים שמגמת הירידה נובעת כתוצאה מזה שבעצם מוצר אחד הוצא מהמועצה להסדר ההימורים, אבל עדיין ניתן לראות שתקופת השיא 723, כך שסך הגידול בין השנים עמד על 25% מול תקציב שהיה כולו מתקציב המדינה שגדל ב-47%.

עיסאווי פריג': יפה, עכשיו יש לי שאלה.

עיסאווי פריג': ב-2019 אתם מראים את הנתון המפלצתי שאמור להראות את העלייה.

<גיא אטיאס: לא, ב-2019 - - -

עיסאווי פריג': 800 מיליון.

<גיא אטיאס: לא, כבוד חבר הכנסת, רק סוגיה אחת קטנה שאני אבהיר.

<גיא אטיאס: ב-2019, כשהשרה וכולנו נחשפנו לנתונים, הבנו שבעצם 2018 היא שנה שיש בה מונדיאל, ב-2019 אין מונדיאל, שורת הרווח כתוצאה מהמונדיאל נעה בין 30 ל-50 מיליון שקל בשורת הרווח.

<גיא אטיאס: ב-2019 אין מונדיאל לכן הצפי שלנו ב-2019 מול מה שאנחנו הכרנו באותה תקופה עומד על 607 מיליון שקלים ללא הרפורמה.

<גיא אטיאס: המיליארד השקלים זה התקציב שהמשרד הגיע להבנות עם משרד האוצר שבעצם זה הסיכום התקציבי שלנו ל-2019 היה ונכנסים למהלך של הרפורמה.

יואל רזבוזוב: 800, פשוט 200 מקדמה.

<גיא אטיאס: כן, מופיע פה מקדמה 200.

עיסאווי פריג': שאלה.

עיסאווי פריג': 2019, כפוף, אמרת להעברת הרפורמה, נכון?

<גיא אטיאס: כן.

עיסאווי פריג': ואם הרפורמה לא תעבור מה יקרה?

<גיא אטיאס: אנחנו עומדים ב-607 מיליון שקל צפי.

עיסאווי פריג': שאלתי היא כך - - -

<יוסי שרעבי: אם הרפורמה לא תקרה, אדוני חבר הכנסת, מה שיקרה כנראה בשנים הבאות, שתקציב הספורט יילך ויירד.

עיסאווי פריג': זה מה שאני רוצה להגיע.

עיסאווי פריג': אתה אומר, מיליארד שקל ב-2019, על פי הרפורמה של האוצר.

עיסאווי פריג': מי יבטיח לנו שבשנים הבאות הספורט ימשיך לקבל את המיליארד שקל.

עיסאווי פריג': תחושתי היא עכשיו שאתם זורקים איזה סוכרייה ציבורית לשנה-שנתיים, בכדי 'וואו, תסתכלו מה קורה', אחרי שנתיים-שלוש כבר הכול יירגע והשיח יירגע ואתם תשלטו במערכת ואתם תשימו כסף, איך?

רחל עזריה: עיסאווי, אני רוצה לומר משהו.

רחל עזריה: אנחנו הגענו להמון המון התקדמויות בהרבה מהנושאים שעלו וכל העניין של תזרים המזומנים, כל העניין של האגודות הקטנות, יש הרבה מאוד, מועצה לאומית לספורט, השלטון המקומי, הרבה מאוד דברים, יש לנו פתרונות.

רחל עזריה: זה בעיקר מה שאני רוצה שיוצג במצגת.

עיסאווי פריג': אבל אני שואל על פי מה ששמעתי.

רחל עזריה: רגע, אני מבינה, הנושא שאתה מעלה זה הנושא שאין לנו פתרון עדיין.

עיסאווי פריג': אז מה עשינו?

רחל עזריה: רגע, רגע, אבל, עיסאווי, היית בדיון הקודם.

<גיא אטיאס: כבוד חברת הכנסת, יש פתרון.

רחל עזריה: רגע, שנייה.

רחל עזריה: היית בדיון הקודם, אתה זוכר שהייתה רשימה מאוד ארוכה?

רחל עזריה: מה שאני רוצה זה קודם כל להוריד את כל מה שמצאנו פתרונות, לשים את זה בצד ולדעת שאנחנו יכולים לסמן וי ולעבור לנושא הבא.

רחל עזריה: אתה מדבר על איך אנחנו מוודאים שהתקציב יילך וייעלה, בסדר - - -

עיסאווי פריג': לא, להבטיח.

עיסאווי פריג': אני אומר לפרוטוקול, שהדברים יהיו ברורים - - -

יואל רזבוזוב: אבל יש הסכם - - -

עיסאווי פריג': יואל, מה הפחדים שלי?

עיסאווי פריג': יש לי את הפחד ש - - -

<גיא אטיאס: אני, ברשותך אני אענה.

עיסאווי פריג': איליה ותמיר, תקשיבו, אני גלוי איתכם.

עיסאווי פריג': אני רואה שהכסף של המהמר היום במועצה להאומית ובטוטו, הוא צבוע לספורט.

עיסאווי פריג': אני רוצה שתבטיחו לי, על פי חוק, לא על פי נחמדות, שהכסף הזה יהיה צבוע עתידית לספורט.

עיסאווי פריג': זה מה שאני רוצה.

<קריאה: שיהיה הסכם גידור כמו בתרבות, אותו דבר.

עיסאווי פריג': זה מה שאני רוצה.

<גיא אטיאס: בהסכם שיש?

<גיא אטיאס: אז אני - - -

יואל רזבוזוב: גיא, אנחנו נרצה לראות את זה.

עיסאווי פריג': זו הנקודה.

עיסאווי פריג': אין לי שום בעיה, קחו את הכסף לבריכה שלכם, תצבעו לי אותו.

<גיא אטיאס: אבל, גברתי היושבת ראש, נשמח להציג את כל המצגת ולהתייחס ל - - -

רחל עזריה: אז תנו להמשיך.

רחל עזריה: עיסאווי, אני מסכימה, בסדר, אבל גם לזה יש לנו תשובה.

<גיא אטיאס: חבר הכנסת, אני אתייחס בסוף, רק נקודה אחת.

<גיא אטיאס: חברים, גם אנחנו כמשרד ואנשי כספים, אנחנו מכירים את הבעיה וכולנו היינו חרדים לה.

<גיא אטיאס: אנחנו הבטחנו את התקציב בבסיס התקציב, יש לנו מסגרות בבסיס, בנוסף זה הסכם מועתק מהסכם התרבות.

<גיא אטיאס: כמו שהסכם התרבות, אתה רואה אותו, זה לא שניתנה שנה אחת והייתה מגמה שיוצאים החוצה.

<גיא אטיאס: זה הסכם שמועתק, המגמה היא, להערכתנו, תהיה מאוד דומה וזהה למה שקורה בעולם התרבות.

<קריאה: למה לא בדיוק?

<גיא אטיאס: היא בדיוק.

יואל רזבוזוב: אנחנו נרצה לראות.

יואל רזבוזוב: אם יש איזה הסכם, הסכם תרבות, הוא קיים, נראה אותו.

עיסאווי פריג': אני העליתי את הבעיה, נדבר על פתרון.

רחל עזריה: טוב, בואו נמשיך.

רחל עזריה: עיסאווי, תקשיב, תן להם להציג עד הסוף, בואו נתקדם.

רחל עזריה: אנחנו סתם, באמת סתם.

עיסאווי פריג': כי אם פותרים את הבעיות האלה, רחל, נגמור את החוק הזה בשעתיים.

רחל עזריה: עיסאווי, תן להם, בבקשה, להתקדם, בסדר?

עיסאווי פריג': בבקשה.

זוהיר בהלול: צריך לקבוע על פי חוק - - -

רחל עזריה: יאללה, קדימה, תתקדמו, תסיימו.

זוהיר בהלול: רחל, צריך לקבוע על פי חוק שלא יהיו קיצוצים ושהתקציבים יהיו מיועדים על פי חוק ובלי פשרות.

<גיא אטיאס: אני אתייחס לזה.

רחל עזריה: חברי הכנסת, קודם כל ברוכים הבאים, לא אמרתי, עם כל הבלגן של הבוקר, אנחנו עכשיו ניתן לגיא לסיים את המצגת.

רחל עזריה: הרוב המוחלט של הנושאים, אנחנו נקבל מענה במצגת עצמה, נעשתה פה עבודה.

רחל עזריה: אחר כך כל השאלות שיהיו או עוד התייחסויות, נעשה סבב התייחסויות לחברי הכנסת מיד אחר כך.

רחל עזריה: בבקשה, גיא.

<גיא אטיאס: עוד סוגיה שנידונה פה בוועדה הקודמת, יש חשש מאוד גדול לפוליטיזציה בעולם הספורט.

<גיא אטיאס: חשוב לי להבהיר שהכסף מחולק לפי מבחני תמיכה.

<גיא אטיאס: מבחני תמיכה, יש להם נתונים כמותיים, מי שממלא את הבקשות זה האיגודים והאגודות.

<גיא אטיאס: אנחנו מקבלים את הנתונים, אנחנו מזינים אותם במודל.

<גיא אטיאס: מאותו רגע שהזנו במודל זה משוואה, יש אקסל, נותן תוצאות.

<גיא אטיאס: אין לאף אחד שליטה מה קורה, זה דיווחים ישירים שמגיעים מהאגודות.

<גיא אטיאס: חשוב להבין מה הפרמטרים שנכנסים לאותו מודל.

<גיא אטיאס: מספר הספורטאים, גידול במספר הספורטאים ביחס לשנה קודמת, ההישגיות של אותה שנה, העסקת מאמנים, הכנות אולימפיות ועידוד נשים בספורט.

<גיא אטיאס: כל הנתונים האלה הם נתונים כמותיים, הם נכנסים למודל, מאותו רגע שהם נכנסו למודל ההקצאה נעשית בצורה אקסוגנית לכל יושבי חוץ הוועדה.

יואל רזבוזוב: זה אמות מידה?

<גיא אטיאס: זה אמות המידה.

יואל רזבוזוב: כמו שהייתה ועדה כמו לובצקי - - -

רחל עזריה: אבל אנחנו אמרנו משהו.

רחל עזריה: תשמור את השאלות לסוף, אני ממש מבקשת, אנחנו לא נצליח להתקדם.

<גיא אטיאס: בכל מקרה כל הסוגיה של מבחני תמיכה זה מבחני תמיכה שמאושרים על ידי משרד המשפטים.

<גיא אטיאס: לפני שהם מאושרים על ידי משרד המשפטים אנחנו מפרסמים אותם כהערות לציבור וכל הסוגיות, כל פרמטר ופרמטר שמישהו חושב שהפרמטר הזה מפלה אותו לטובה או לרעה יכול להעיר.

<גיא אטיאס: זה נבחן מול משרד המשפטים ואחרי שעברנו את הבירוקרטיה אנחנו מפרסמים את מבחן התמיכה ברשומות.

<גיא אטיאס: מרגע שהוא נכנס לרשומות אנחנו עובדים לפי אותם פרמטרים שיש במבחן התמיכה.

<גיא אטיאס: מה קורה ברפורמה?

<גיא אטיאס: אני מחלק את הדבר לשני מצבים, המצב הקיים מול המצב העתידי.

<גיא אטיאס: במצב הקיים, כפי שראינו יש מגמת ירידה בתקציבים כתוצאה מזה שהמדינה החליטה שהיא רוצה להילחם בעולם ההימורים ולמתן את הגידול בעולם ההימורים.

<גיא אטיאס: אז אנחנו ראינו שיש מגמה של ירידה בתקציבים.

<גיא אטיאס: יש תלות בין חלוקה לבין הרווחים משוק ההימורים.

<גיא אטיאס: יש כפל מנגנוני הקצאה, ואני אסביר.

<גיא אטיאס: איגודים מגישים בקשה למשרד הספורט ואותו איגוד מגיש בקשה למועצה להסדר ההימורים.

<גיא אטיאס: יש הגשה כפולה של כל איגוד ואיגוד, פעם אחת למדינה, פעם אחת למועצה להסדר ההימורים.

<גיא אטיאס: בעצם היום אנחנו עובדים בצורה כזאת שאותו איגוד יגיש אך ורק בקשה אחת למשרד.

<גיא אטיאס: מה שקורה היום, כתוצאה מזה שהחוק מחייב שברגע שניתנה הרשאה למתקן הכספים נשמרים בצד.

<גיא אטיאס: ואז אם לוקח זמן לייצר את אותו מתקן הכסף נשמר וככל שיש יותר מתקנים שנצברים ולא הצליחו לבצע אותם כמות הכספים שיושבים במועצה להסדר ההימורים, אנחנו קוראים להם 'הכספים החונים', כספים שיש להם ייעוד כתוצאה מזה שיש התחייבות כנגד מתקן, אבל מצד שני המתקן לא בוצע ולכן הם נצברים במועצה להסדר ההימורים.

<גיא אטיאס: זאת בעיה שנתקלנו בה, זה אותם מיליארד שקלים שכולם מדברים עליהם, הבעיה הזאת הולכת להיפתר.

<גיא אטיאס: אנחנו לא נרצה כספים שיחנו, אנחנו ניתן הרשאה להתחייב, הרשאה להתחייב זו יצירת התקשרות עם אותו גורם והמזומן יתוקצב כנגד שלבי הביצוע.

<גיא אטיאס: עוד דבר, במסגרת הקודמת לא הייתה אחריות של המדינה על תקציבי עולם הספורט.

<גיא אטיאס: עולם הספורט, כל פעם שהיינו מגיעים לדיונים, כל האחריות הייתה מופנית למועצה להסדר הימורים, 'יש לכם כספים', המדינה בעצם לא לקחה אחריות מלאה על עולם הספורט.

<גיא אטיאס: המהלך הזה גורם לזה שהמדינה לוקחת אחריות מלאה על תקציבים ועל עולם הספורט ואנחנו רואים שבמצב העתידי זה יאפשר לבנות תכניות עבודה מול המדינה.

<גיא אטיאס: יהיה אפשר לבקר את זה, יהיה אפשר לבחון את זה, יש את המועצה העליונה לספורט, שהיא הגוף, שהיא אדון, יהיו את כל הפרמטרים, אבל אז יש אחריות לשחקן אחד, לא שני גורמים מקצים כסף לגוף אחד.

<גיא אטיאס: גורם אחד מקצה כסף לגוף.

<גיא אטיאס: עוד סוגיה שנדונה זה החשש של האגודות.

<גיא אטיאס: הועלה חשש מאוד גדול של האגודות בנושא של התזרים.

<גיא אטיאס: חשוב לי להגיד שמה שאנחנו מציגים פה זה מודל שכבר עובד וקיים ועובד בעולם התרבות.

<גיא אטיאס: היום בעולם התרבות יש מודלים של גופים שמקבלים את הכסף, כפי שאני אציג בשקף הבא, כלומר זה לא איזה משהו שאנחנו באים ומציגים אותו, זה משהו שנבחן והתחיל לעבוד במשרד בשנת 2018.

<גיא אטיאס: מה שקרה, היום הטוטו הביא כל רבעון כסף לכל האגודות.

<גיא אטיאס: בפברואר היה מועבר הכסף, באפריל היה מועבר הכסף, ביולי היה מועבר הכסף, באוקטובר היה מועבר הכסף.

<גיא אטיאס: בעצם הטוטו היה מחלק 95% מהכספים.

<גיא אטיאס: אם היה מוקצה 100 מיליון, הטוטו היה מחלק 95 מיליון, הוא שמר 5% לכל ההתנהלות הסופית והוא היה תמיד מחלק את זה בסוף השנה כחלק משנה קודמת.

<גיא אטיאס: מי שמכיר את ההתנהלות, 5% היו מגיעים בסוף שנה עבור מה שקרה בשנה הקודמת, זה אותם 5% שהטוטו היה מחלק בסוף השנה.

<גיא אטיאס: מה שאנחנו מביאים לשולחן זה תזרים שבינואר אנחנו יודעים להעביר לגוף 50% מהכסף.

<גיא אטיאס: ברגע שיש לנו מודל אני יכול להסביר איך זה קורה.

<גיא אטיאס: מי שרוצה באמת לבחון את הדברים, יש לזה תורה מאוד רצינית.

רחל עזריה: איפה עוד עשיתם את זה?

<גיא אטיאס: בתרבות.

<גיא אטיאס: בתרבות זה עובד, זה שינוי מודל.

<גיא אטיאס: בספורט, בחלק מהמקרים אנחנו מפעילים את זה, אבל אנחנו הולכים להעתיק את המודל של התרבות לתוך עולם הספורט כך שבינואר אנחנו יודעים לחלק 50% מכסף של אותו מודל.

<גיא אטיאס: כלומר אם לגוף מגיע 100 שקלים, בינואר הוא מקבל 50 שקלים.

<קריאה: איך אתה יודע שלגוף מגיע כסף?

<גיא אטיאס: אני אענה על זה.

<גיא אטיאס: ביולי אנחנו יודעים להעביר 90%, 10% הנוספים באוקטובר.

<גיא אטיאס: כלומר אנחנו יודעים לייצר תזרים שלדעתנו הוא הרבה יותר טוב ממה שעד היום היה במועצה להסדר ההימורים.

יואל רזבוזוב: אבל איך אתם יודעים, עוד פעם, לפי אמות מידה, הישגים והכול, מה שקבעתם, אם הקבוצה לא עומדת בזה איך אתם עושים את השערוך של זה?

<גיא אטיאס: אני אסביר את זה בסוף, אם יושבת הראש תיתן לי זמן, אבל אני אוכל להסביר לך את זה בצד גם.

<גיא אטיאס: בגדול, במשפט, אנחנו משנים את שנת ההערכה.

<גיא אטיאס: אנחנו מזיזים את שנת ההערכה שנה אחורה ואז כל מה שאתה אומר פותר את הבעיה.

<גיא אטיאס: אם זה לא ברור, הסברנו את זה בצוות המצומצם.

זוהיר בהלול: אם מדובר בענף חדש?

<גיא אטיאס: אני גם על זה אענה, ברשותך, אין שום בעיה, גם לזה יש פתרון.

רחל עזריה: רגע, אנחנו חוזרים לשיטת השאלות בסוף.

<גיא אטיאס: עוד סוגיה שעלתה פה זה סוגיה של החשש של אותן אגודות קטנות שנמצאות בקרית שמונה, בדימונה, בג'לג'וליה, בכל מקום ומקום.

<גיא אטיאס: כדי להבין מה שאנחנו מציעים, קודם כל חשוב לי להבהיר שאנחנו בוחנים מספר אלטרנטיבות, אנחנו תיכף נשים פה אלטרנטיבה שכרגע אנחנו לא יודעים להגיד שבוודאות היא עובדת, אנחנו בשלבים סופיים, הן עם חשב כללי והן עם משרד המשפטים, לייצר את האלטרנטיבה שתיכף אני אציג.

<גיא אטיאס: אבל איך זה עבד עד היום?

<גיא אטיאס: בעצם המועצה להסדר ההימורים, את התמיכה באגודות, הייתה מעבירה באופן ישיר ל-1,000 אגודות.

<גיא אטיאס: חשוב להבין, זו אגודה, זו לא קבוצה.

<קריאה: זו עמותה, אתה מבלבל בין עמותה לאגודה.

רחל עזריה: סליחה, אם חברי הכנסת יכולים לשתוק - - -

<קריאה: סליחה, אני עוזר לו, אני לא מפריע.

רחל עזריה: לא, עוזרים זה מגישים מועמדות ל - - -

<קריאה: הגשתי מועמדות, הוא לא קיבל אותי.

רחל עזריה: אז הוא עושה טעויות, אנחנו צריכים לשלם על זה מחיר?

<גיא אטיאס: בעצם הטוטו, המועצה להסדר ההימורים העבירה ישירות לאותן אגודות.

<גיא אטיאס: בעצם הייתה בעיה, אנחנו שמנו אותה לאורך כל הדיונים, גוף שעבד עם המדינה מול גוף שעבד עם המועצה להסדר ההימורים, הכללים לא בהכרח היו זהים, דוגמה, אישור ניהול תקין.

<גיא אטיאס: אישור ניהול תקין, במדינה צריכים להגיש עד סוף פברואר, במועצה להסדר ההימורים היה אפשר להגיש את אישור ניהול תקין עד סוף דצמבר וברגע שהוגש עד סוף דצמבר הוא יכול היה לקבל את השנה אחורה.

<קריאה: מה רע בזה?

<גיא אטיאס: אני לא אמרתי שזה רע, אני רק מציג עובדה.

<גיא אטיאס: לעומת זה במדינה גוף שהגיש אישור ניהול תקין אחרי 28 בפברואר לא היה זכאי לתמיכה.

<גיא אטיאס: מה אנחנו רוצים לייצר?

<גיא אטיאס: אנחנו הולכים לחלק את המצב לשניים, אגודות חזקות שאנחנו יודעים להגדיר היום מה זה אגודה חזקה, אבל אגודות חזקות, המטרה והאינסנטיב שלנו שהן יעבדו ישירות מול המדינה.

<גיא אטיאס: אותן אגודות ש - - -

יואל רזבוזוב: מה הקריטריון לאגודה חזקה?

יואל רזבוזוב: סתם בשביל ל - - -

עיסאווי פריג': עדיף לך לא - - -

רחל עזריה: זה השקפים האחרונים.

עיסאווי פריג': מביש, אגודות חזקות והבררה, נזרוק אותן לטוטו.

רחל עזריה: לא, לא.

עיסאווי פריג': מה זה המושג הזה?

<גיא אטיאס: אני לא אמרתי לטוטו.

<גיא אטיאס: חבר הכנסת עיסאווי, זה לא מה שאמרתי.

<גיא אטיאס: אגודות שהן נקרא לזה לא גדולות בהיקף המחזור הכספי שלהן - - -

רחל עזריה: תסתכל.

רחל עזריה: אתה רואה את השקף, עיסאווי?

עיסאווי פריג': לא, הוא אמר אגודות חזקות.

עיסאווי פריג': יש הבדל בין אגודות חזקות לבין אגודות לא גדולות.

עיסאווי פריג': זה הבדל גדול.

<גיא אטיאס: אני מקבל את התיקון של עיסאווי.

רחל עזריה: נכון, למרות שיש מי שמנסה לשנות אנחנו עדיין בעידן הפוליטיקלי קורקט.

<גיא אטיאס: אני מקבל את התיקון.

<גיא אטיאס: אגודה גדולה מול אגודה שלא גדולה.

<גיא אטיאס: אותן אגודות שהן לא גדולות בהיקף המחזור הכספי שלהן, כ-800 אגודות, אנחנו ניתן להם את יכולת הבחירה מה הם רוצים לעשות.

<גיא אטיאס: אגודה שהיא לא גדולה, והיה שהיא תרצה להגיש בצורה עצמאית למשרד, היא תהיה רשאית, אגודה שתרצה לעבוד תחת ארגוני גג, ואני עדיין אומר, זו אופציה שאנחנו כרגע בוחנים אותה, זו לא אופציה שאני יכול להגיד כאן בוודאות שהיא סגורה, אנחנו בשלבים כאלה ואחרים, אבל אנחנו לקראת הסגירה של זה.

<גיא אטיאס: בכל מקרה, אנחנו נרצה להעביר את אותם כספים לארגוני הגג, ארגוני הגג, שכרגע אנחנו מדברים ודנים בהם זה בעצם המרכזים והאגודות, כלומר הכסף יועבר, אותם כספים של האגודות יועברו תחת סט כללים מאוד ברור שייסגר בינינו לבין אגודות הגג, לבין אותן עמותות הגג, הכסף יעבור אליהם בתנאים מסוימים, שלא תהיה להם יכולת שליטה מתי יעבור הכסף, האם יעבור הכסף, למה יעבור הכסף.

<גיא אטיאס: יהיו כללים ברורים שיוסכמו על כל הצדדים.

<גיא אטיאס: היה וזה יתאפשר אנחנו מעבירים את זה לעמותות הגג ומעמותות הגג זה יגיע לאגודות.

יואל רזבוזוב: זה משפטית.

<גיא אטיאס: הסוגיה היא משפטית, אנחנו כרגע בדיונים.

<גיא אטיאס: לכן אני מסייג, אנחנו מסייגים, זו עבודה שנעשית בצוות היישום.

<קריאה: וזה יפתור את הבעיה של הניהול התקין עד פברואר?

<גיא אטיאס: אני לא רוצה להתייחס ספציפית - --

<קריאה: לא, כי אם אתה תשאיר את הפברואר לא פתרת כלום.

רחל עזריה: אבל, סליחה, שוב, זה די מדהים, אומרים על הח"כים שהם לא - - -

<גיא אטיאס: זה יפתור את הבעיות - - -

רחל עזריה: סליחה, אתה גם לא עונה לו.

<גיא אטיאס: אני מקבל.

רחל עזריה: גיא, אתה לא עונה, אתה מסיים את המצגת ואחר כך שאלות והתייחסויות.

<גיא אטיאס: אני מקבל.

<גיא אטיאס: בכל מקרה, עוד סוגיה אחת שהיא קריטית, התנאי גם יהיה אפס תקורה.

<גיא אטיאס: אותו איגוד גג שירצה שיעבירו דרכו את כספי האגודות ייקח אפס אחוז תקורות, כלומר כל הכסף עובר בצורה מלאה לאגודה.

יואל רזבוזוב: דרך האיגוד?

<גיא אטיאס: אנחנו בדיוק מדברים על צוות היישום.

<גיא אטיאס: מה אנחנו עושים בצוות היישום?

<גיא אטיאס: שקף אחרון.

<גיא אטיאס: אנחנו בניהול מול משרד המשפטים וחשב כללי לתת התייחסות ספציפית לאותם גופי הספורט.

<גיא אטיאס: חלק מהפתרונות, אנחנו הצגנו אותם, יש עוד כמה דברים.

<גיא אטיאס: כלומר מהו אותו סט טפסים שצריכה להגיש אגודה שהיקף המחזור הכספי שלה נמוך, בעצם החלת מועדי אישור ניהול תקין בהדרגה.

<גיא אטיאס: אנחנו סבורים במשרד, וגם במשרד האוצר ומשרד המשפטים, שבסוף עמותה צריכה שיהיה לה אישור ניהול תקין בתחילת שנה.

<גיא אטיאס: לא יכול להיות שלעמותה יהיה אישור ניהול תקין בסוף השנה לשנה אחורה.

<גיא אטיאס: בעולם נורמלי, כפי שרוצים תקציב מראש, גם אישור ניהול תקין צריך להיות מראש.

<גיא אטיאס: אבל אנחנו מבינים שאנחנו לא יכולים לעשות את זה ביום אחד, אנחנו נשב ונבנה ביחד עם כל השחקנים מודל הדרגה שבו אישורי ניהול תקין יצטרכו להיות מסונכרנים עם המדינה.

<גיא אטיאס: אנחנו הקמנו ואנחנו הולכים לקיים מערך כנסים, הדרכה ומערך סיוע של החשב הכללי והרציונל של אותן אגודות, ואמרנו את זה, שתהיה הגשה לגוף אחד בלבד ולא הגשה לשני גופים עם מספר רב של טפסים.

<גיא אטיאס: זה בעצם מה שעד היום עשינו בצוות היישום.

<גיא אטיאס: תודה רבה.

רחל עזריה: תודה רבה.

רחל עזריה: אנחנו נפתח עכשיו לסבב תגובות של חברי הכנסת.

רחל עזריה: לפני כן אני רוצה לומר שאחד הדברים שאני חושבת שמאוד בולטים, שנעשתה גם הרבה עבודה וגם הרבה מהנושאים הבירוקרטיים נפתרו.

רחל עזריה: כל חוסר הבהירויות, אני חושבת שכמעט הכול, וגם הדברים, גיא, שאמרת שעוד ייפתרו, אני מרגישה די בטוחה שאתם תדעו לפתור אותם.

רחל עזריה: זה נראה שהכול בתפירה.

רחל עזריה: בבקשה, מנכ"ל משרד התרבות והספורט ואז נעשה פשוט לפי הסדר.

<יוסי שרעבי: גם להשלים, אבל בעיקר להדגיש, גם לאור השאלות של חברי הכנסת, לפחות שאלות הביניים.

<יוסי שרעבי: אנחנו במעלה הדרך בשיח עם האוצר לקראת ההסכם הזה, לנו חשובים כמה דברים, שאנחנו באמת מביאים בשורה לספורט הישראלי, אנחנו אכן מביאים בשורה לספורט הישראלי, אנחנו אכן כמשרד יודעים להתמודד עם כל מגבלות הבירוקרטיה למיניהן בצורה כזו שבסוף הקבוצה בקצה, המועדון בקצה, מקבל את הכספים בזמן עם מינימום חסמים, מינימום בירוקרטיות, לא פחות טוב משזה נעשה בטוטו.

<יוסי שרעבי: כדי להגיע למצב הזה היינו צריכים להגיע לכמה הסדרים עם האוצר, גיא הציג אותם, אני רוצה לחדד אותם, לאור שאלות חברי הכנסת.

<יוסי שרעבי: אנחנו מביאים כאן בשורה במובן של התקציב.

<יוסי שרעבי: אותו חשש שאתה הבעת, האם התקציב מובטח לשנים, איך אנחנו מבטיחים שהתקציב יהיה משוריין מפני פלאטים, איך מבטיחים שלא יהיה קיצוץ במעלה הדרך, ועוד כהנה וכהנה שאלות, זה הטריד גם אותנו, זה עלה בדיונים וזה נסגר.

<יוסי שרעבי: זה נסגר בשלושה אופנים, פעם אחת, חשוב לי להגיד, אנחנו מקבלים תקציב משמעותי בבסיס התקציב.

<יוסי שרעבי: מי שמכיר את ההבדלים בין בסיס תקציב לעל שינוייו וכן הלאה, יודע שהכסף נמצא בבסיס, המשמעות שרמת הביטחון והוודאות שלו היא גבוהה ביותר והיכולת להזיז אותו ולקצץ אותו היא קטנה וכמעט לא קיימת.

<יוסי שרעבי: כלומר אנחנו נקבל מדי שנה סכום שקרוב ל-730 מיליון, מעבר לתקציבים האחרים, מעבר להרשאות ומעבר לדברים האחרים, שיהיה בתוך בסיס התקציב, שהוא בשורה גדולה מאוד.

<יוסי שרעבי: אני מזכיר לכולנו, התקציב של הספורט הישראלי נמצא עכשיו במגמת ירידה והשנה אנחנו נמצאים ב-720 מיליון שקלים, אני לא מדבר על המיליארד, ב-720 מיליון שקלים.

<יוסי שרעבי: הדבר השלישי, אנחנו רוצים ביטחון לשנים ארוכות ולכן אנחנו למעשה אימצנו את המודל שהגענו אליו בתחום התרבות גם בעולם הספורט.

<יוסי שרעבי: זה אומר למעשה שהתקציב הוא חסין מפני פלאטים, ברובו הגדול.

<יוסי שרעבי: לא בכולו, אבל ברובו הגדול, כפי שקיים בתרבות.

<יוסי שרעבי: דבר נוסף שאני רוצה לומר, אנחנו עברנו תהליך מאוד בתרבות.

<יוסי שרעבי: עולם התרבות היה קודם לתקופתנו, או עד השנה האחרונה אפילו, מחולק בצורה כזו שכל מוסדות התרבות במדינת ישראל יודעים מה התקציב המלא, ה-100% תקציב שיש להם, באוקטובר, בנובמבר, לא לפני כן.

<יוסי שרעבי: כלומר אתה היית מגיש הצעת תקציב לחברי הדירקטוריון שלך כשאתה לא יודע מה הסכום האמיתי שיש לך.

<יוסי שרעבי: היית יכול לדעת שיש לך 80% כי יש לך הגנה של 80% מפני קיצוץ, אבל אתה לא יכולת להגיד מה ה-100% שיש לך.

<יוסי שרעבי: בתהליך שאנחנו עשינו בשנה האחרונה, יחד עם האוצר, יחד עם החשב הכללי, הוא מהלך היסטוריה במובן הזה שאנחנו בפעם הראשונה הודענו השנה לכל התיאטראות, לכל הגופים המוזיקליים במדינת ישראל, לכל המוסדות במדינת ישראל, לכל גופי המחוז במדינת ישראל, הם יודעים כבר בינואר-פברואר מה התקציב השנתי שיש להם.

<יוסי שרעבי: זו פעם ראשונה, לא היה מעולם דבר כזה, ההתנסות הזאת מאפשרת לנו גם ליישם אותה גם בספורט בצורה כזו שאנחנו יכולים, עד עכשיו חילקנו את זה באופן יחסי, 10%, 20% כל חודש, לא יותר מזה, והיינו משלימים בסוף השנה.

<יוסי שרעבי: אנחנו עכשיו, כתוצאה מהמהלך הזה, נוכל לייצר גם מקדמות של 50% לגופים, דבר שלא היה מעולם.

<יוסי שרעבי: הדבר הנוסף שגיא הסביר וחשוב לי לחדד אותו.

<יוסי שרעבי: האיגודים עובדים היום בכפילות, הם פעם אחת מדווחים למשרד ופעם אחת מדווחים לטוטו.

<יוסי שרעבי: המציאות החדשה למעשה הולכת להקל עליהם, הם יצטרכו לדווח רק לגוף אחד.

<יוסי שרעבי: הבעיה הגדולה הייתה באמת עם המועדונים הקטנים שלא יכולים לחיות עם כל החסמים של המרכב"ה.

<יוסי שרעבי: סתם, אני יודע מה, מועדון קטן שנמצא בקצה הפריפריה של מדינת ישראל מקבל מהטוטו נכון להיום 20,000 שקלים.

<יוסי שרעבי: רק השיטור והסדרנות עולים לו 14,000-15,000 אז איך הוא יכול להתמודד עם מציאות כזאת שהוא מחכה לכסף והוא לא יכול לתפקד ואז הוא הולך ליושב ראש שלו והיושב ראש שלו הולך לבנק ונותן ערבות אישית ואחרי זה באים - - - אנחנו מכירים את כל הסיפורים, אנחנו רוצים להימנע מהם.

<יוסי שרעבי: לכן, כמו שגיא הציג את זה, אנחנו בודקים את החלופה באמצעות ארגוני הגג, שהם למעשה יהיו מחויבים בהסכם לתת את המענים באופן מיידי ומלא.

<יוסי שרעבי: בצורה כזאת זרימת הכסף באופן גמיש, מהיר, נזיל תהיה כזו שתאפשר לגופים להתקיים מבלי שיהיה איזה שהוא חשש שהם צריכים לחכות לכסף או צריכים להגיש בקשה למרכב"ה או צריכים לעשות דברים מהסוג הזה.

<יוסי שרעבי: עדיין, גברתי היושבת ראש, אני חייב להגיד, ועם זה אני אסיים, אפרופו פוליטיזציה, אנחנו עוברים על פי אמות מידה, על פי מבחנים מאוד ברורים.

<יוסי שרעבי: בזה אין חידוש גדול, זה קורה גם היום.

<יוסי שרעבי: אני מזכיר לכולכם, הטוטו רק חילק את הכסף, הטוטו לא קבע אמות מידה.

<יוסי שרעבי: גם היום אמות המידה נקבעות על ידי המשרד, המועצה הלאומית לספורט והוועדות השונות שלו.

רחל עזריה: אוקיי.

רחל עזריה: טוב.

רחל עזריה: בבקשה, זוהיר.

זוהיר בהלול: שום דבר לא ישכנע אותי שלא מדובר בפעולה פוליטית - - -

רחל עזריה: אני אגיד שאני מבקשת בשתי דקות, אם אפשר.

רחל עזריה: תנסה.

זוהיר בהלול: עוד לא פתחתי את הפה.

רחל עזריה: לא, שזה יהיה לכולם עכשיו.

רחל עזריה: תנסה, אני סומכת עליך.

זוהיר בהלול: טוב.

זוהיר בהלול: אז אני חוזר, שאף אחד לא ישכנע אותי שלא מדובר בפוליטיזציה פר-אקסלנס, פה מדובר בגחמה של משרד הספורט באמצעות משרד האוצר להשתלט על גופי הספורט בישראל ועל הפעילות הספורטיבית בישראל ולהפקיע ממנה את האוטונומיה.

זוהיר בהלול: מדובר בפעולה שתחליש אם לא תכה מכת מוות את גופי הספורט הקיימים.

זוהיר בהלול: ואגב, ההשתלטות הזו של הכספים על פעילות הספורט במדינת ישראל זה מנוגד לחלוטין לאמנות הספורט הבינלאומיות שדורשות אוטונומיה באמצעות גופי ספורט קיימים, לרבות למשל הוועד האולימפי הישראלי שכפוף לוועד האולימפי הבינלאומי.

זוהיר בהלול: כמו כן אני חושב שצריך לחשוב על כמה וכמה דברים.

זוהיר בהלול: אלה הסתייגויות, שאם בסופו של דבר החוק הזה של המודל החדש יאומץ על פי חוק צריך להביא שלוש-ארבע הסתייגויות ממש בחוק.

זוהיר בהלול: אל"ף, צריך לשתף את הגורמים המקצועיים בכל פעולה ולא להנחית עלינו את המודל על פרטיו ועל דקדוקיו.

זוהיר בהלול: שתיים, יש לדרוש שתקציב הספורט יגדל באופן משמעותי שנה אחרי שנה ולא יעמוד בפני קיצוצים.

זוהיר בהלול: והדבר השלישי, או הרביעי, הוא הבטחת העברת הכספים במועדים קבועים מראש.

זוהיר בהלול: בנוסף לכך יש לי עוד כמה הערות ממש באופן טלגרפי, אם בכלל יש טלגרף היום, אין, זה פשוט נעלם.

רחל עזריה: יש ווטסאפ.

זוהיר בהלול: אל"ף, אחד מהקריטריונים, ידידי היקר, דיברת על הישגיות באמות המידה.

זוהיר בהלול: מה זה הישגיות?

זוהיר בהלול: האם מועדון חדש יכול להביא הישגיות?

זוהיר בהלול: אתה צריך לעודד הרחבת פעילות הספורט בישראל ולדעתי צריך להוריד את העניין הזה מאמות המידה.

זוהיר בהלול: בי"ת, אגודות חזקות ואגודות חלשות.

זוהיר בהלול: בדיוק מה שאמר ידידי היקר עיסאווי פריג', דווקא החזקות מקבלות את הגנת המדינה והחלשות לא מקבלות את הגנת המדינה.

זוהיר בהלול: כך לפי מה שאני מבין.

<גיא אטיאס: ההיפך.

זוהיר בהלול: הם יגיבו בסוף.

רחל עזריה: אחר כך אתם תגיבו בסוף על הכול.

יואל רזבוזוב: תרשמו כמו שרשמנו.

רחל עזריה: עכשיו אתם תתאמנו.

זוהיר בהלול: ועכשיו שאלת תם, שאלה רטורית בסופו של העניין, מדוע לא להוסיף כסף מהמדינה אם ישנה חרדה לגורלו של הספורט במדינה ולהשאיר על כנו את העניין הזה של הסדר ההימורים בספורט וההשקעות יעברו בשני מתווים מקבילים, גם מהמדינה, שחרדתה לספורט די גלויה באמצעות הכינוס הזה, וגם מהמועצה להסדר ההימורים בספורט.

רחל עזריה: טוב, תודה.

רחל עזריה: בבקשה, יואל רזבוזוב.

יואל רזבוזוב: אני מעלה כמה שאלות, חששות, הסתייגויות, איך שלא נקרא לזה, ואני אשמח לתשובות, אולי חלק מהתשובות אפשר לתת גם באופן פרטני ולשבת.

יואל רזבוזוב: לדוגמה אמות המידה שאנחנו רואים כאן, מי קבע, מה משמעותן.

יואל רזבוזוב: זה נראה לי סדר הגיוני, אני רואה את זה, אבל עוד פעם, הייתי רוצה שיסבירו לי מאיפה למה.

יואל רזבוזוב: הישגיות, נגיד עידוד נשים בספורט, כמה נקודות כל סעיף כאן באמות מידה מזכה את הקבוצה ואיך זה נבנה.

רחל עזריה: שמה אתה רוצה בעצם?

רחל עזריה: שזה יהיה בחוק?

יואל רזבוזוב: לא, לא בחוק, לכמת את זה.

יואל רזבוזוב: אנחנו מצביעים על משהו, אני רוצה להבין איך זה נעשה, מי קבע את זה.

יואל רזבוזוב: עוד פעם, זה נראה הגיוני, אבל הייתי רוצה להיכנס לעומק.

רחל עזריה: כן, גם מה התהליך.

יואל רזבוזוב: בדיוק, מה התהליך שנעשה.

יואל רזבוזוב: הלאה, מבחינת הפלאטים, מבחינת הקיצוץ בתקציב, כולם פה חוששים.

יואל רזבוזוב: אני יודע שבהסכם תרבות, יש הסכם תרבות, לוקחים מכאן את הדוגמה.

יואל רזבוזוב: בהסכם התרבות, הפורום למוסדות תרבות חתום, האם פה גופי הספורט יהיו חתומים?

יואל רזבוזוב: האם באמת יהיה איזה משהו שאנחנו נדע שבטוח התקציב של הספורט אין סיכוי לקצץ אותו אלא הוא רק יכול לצמוח, כמו שאנחנו רואים כאן.

יואל רזבוזוב: חשוב מאוד לראות את ההסכם ומי יחתום עליו ומי יחתום עליו.

יואל רזבוזוב: מבחן התמיכות מראש.

יואל רזבוזוב: אני מבין את ההיגיון, מה שהבנתי שעושים בתרבות.

יואל רזבוזוב: התנודות בספורט, אני חושב שהן יותר גדולות מהתרבות, פתאום קבוצה ירדה ליגה, זה מגיע לחצי תקציב והעברתם לה ב-50%, כבר כיסיתם פי שניים מהתקציב, איך באמת מודדים את זה.

יואל רזבוזוב: אני חושב שזו גם שאלה חשובה.

יואל רזבוזוב: הבעיה הגדולה שאני נתקלתי בה זה רשם העמותות.

יואל רזבוזוב: ברשם העמותות, ואנחנו מדברים כאן בעמותות, אגודות ספורט, רשם העמותות לא מתפקדים, אין להם בכלל מחלקה שקשורה לספורט שיכולה לבחון עמותות שאין להם ניהול תקין לקבל ניהול תקין, או ההיפך, לקחת ניהול תקין מהאגודה, זה תהליך שאני חושב, מהניסיון שלי, הוא בלתי אפשרי, אז אולי באמת לתקצב - -

רחל עזריה: זו שאלה למשרד המשפטים.

יואל רזבוזוב: - - לתקצב תקן או שניים שרק יתעסקו בסיפור הזה כי יהיו לנו המון אגודות שיהיו בקשיים, או הפוך.

יואל רזבוזוב: מבחינת תקופה, אני חושב שצריכה להיות גם שנה אולי שתהיה תקופת הסתגלות.

יואל רזבוזוב: יש פה 900 עמותות חלשות, מתוך 4,500, לפי מה שהבנתי.

<גיא אטיאס: לא, 4,500 קבוצות.

יואל רזבוזוב: קבוצות, כמה אגודות?

יואל רזבוזוב: 800 אגודות חלשות?

<גיא אטיאס: 1,000.

יואל רזבוזוב: בכלל, האם נעשה מיפוי, לאיזה אגודות אין ניהול תקין, איזה אגודות חלשות, לפי איזה קריטריונים.

<גיא אטיאס: בסוף לכולם יש.

יואל רזבוזוב: לכולם יש ניהול תקין?

<גיא אטיאס: בסוף כן.

<קריאה: בסוף שנה, לא בהתחלה.

<קריאה: לא כולם, רובם.

יואל רזבוזוב: אז רובם, אז היינו רוצים לראות מיפוי, כי אנחנו תמיד שומעים פה, 'לאגודות הקטנות אין ניהול תקין' וזה, אז להבין למי יש, למי אין, למי שאין, אולי לעזור להם להוציא את זה.

יואל רזבוזוב: אני מסיים.

יואל רזבוזוב: העברה של הכספים, משפטית, הבנתי שזו סוגיה משפטית, האם אפשר דרך המרכזים, דרך האיגודים, האיגוד מעביר כסף.

יואל רזבוזוב: ברגע שיושב ראש איגוד הוא האחראי על כסף, מעביר את הכסף, זה מחזק אותו כיושב ראש איגוד.

יואל רזבוזוב: אני כן רואה שזה פוליטיקה.

יואל רזבוזוב: האם יש סנקציות, מה הסנקציות?

יואל רזבוזוב: אם יושב ראש איגוד מתחיל לשחק עם הפוליטיקה שלו, מה הסנקציות שאנחנו קובעים בשביל למנוע את זה.

רחל עזריה: יפה.

יואל רזבוזוב: בעיקרון, זה מה שרשמתי, אני מאמין שתוך כדי יהיו עוד שאלות.

רחל עזריה: לא, מעולה, גם השאלות חשובות.

רחל עזריה: חבר הכנסת עיסאווי.

רחל עזריה: אגב, הם ישבו איתך?

עיסאווי פריג': לא, אני גם אשם, אני הייתי בחו"ל - - -

רחל עזריה: אוקיי, כי אמרו לי שניסו וניסו וניסו, אז רק רציתי לוודא.

עיסאווי פריג': הייתי בחו"ל, אני לא הייתי בארץ.

עיסאווי פריג': חברים, אני רוצה, רחל, לתמצת לך את הדברים בכדי לעזור לך שהדברים ירוצו.

רחל עזריה: עוזרים זה במכרז אחר.

עיסאווי פריג': מה לעשות.

רחל עזריה: אבל באהבה.

עיסאווי פריג': משרד האוצר, איליה, תמיר, תקשיבו, אני אחזור על אותם דברים.

עיסאווי פריג': אל"ף, אני רוצה להבטיח שהכסף יהיה צבוע להמון שנים.

עיסאווי פריג': אלו כספי מהמר, כספי תומך ספורט, אני כשאני ממלא טופס, ואני רגיל למלא מזה עשרות שנים, אני יודע שזה בשביל ההנאה שאני פותח טלוויזיה ורואה משחק.

עיסאווי פריג': אני רוצה שהכסף שלי יילך לספורט.

עיסאווי פריג': זה אחת.

עיסאווי פריג': לחשוב על מתווה שיניח את דעתנו.

עיסאווי פריג': הדבר השני, לגבי האוצר, הוויכוח, אין לי התנגדות שהכסף שנמצא במועצה כביכול והיא מנהלת את זה לגבי השקעות ויש לה כספי מימון, תיקחו את הכסף הזה, תבחרו את בית ההשקעות שאתם רוצים לשלוח את הכסף, אין לי בעיה, בסדר, אני חי עם זה, בסדר?

עיסאווי פריג': שיהיה לכם כמה עשרות מיליוני שקלים רווח, שהמדינה תרוויח, אין לי בעיה, אבל אין לכם זכות על הכסף הזה.

עיסאווי פריג': הכסף הזה ייועד אך ורק לספורט, אך ורק לספורט.

עיסאווי פריג': כשתגידו לי משחקים, בסיס תקציב, לא בסיס תקציב, איך בערבית אומרים?

עיסאווי פריג': (ערבית) אל תמכור מים בשכונה של?

זוהיר בהלול: של המעיינות.

עיסאווי פריג': של המעיינות.

עיסאווי פריג': אל תמכור מים בשכונה של המעיינות, יעני אל תמכור לי סיפורים.

עיסאווי פריג': אל תמכור לי בסיס תקציב.

עיסאווי פריג': 'אנַא עושה פלאט' אין בסיס תקציב.

עיסאווי פריג': עזוב, אל תיכנס איתי לוויכוח החשבונאי הזה, אתה תפסיד.

עיסאווי פריג': אני רוצה לקבע את הכסף הזה ולסגור אותו כמה שאני יכול מכל הכיוונים שייועד לשנים הבאות לספורט.

עיסאווי פריג': אתם רוצים לדבר?

עיסאווי פריג': יש לי כל מיני הצעות, אני אדבר איתכם, אבל זה הזמן.

עיסאווי פריג': אם לא נעשה את זה הלך עלינו והלך על כל הזה.

עיסאווי פריג': לגבי התרבות.

עיסאווי פריג': חברים, אתם עכשיו מציגים לי את המודל, גיא, אתה באוצר?

עיסאווי פריג': בתרבות אתה, לא?

עיסאווי פריג': בתרבות אתה.

<גיא אטיאס: בתרבות.

עיסאווי פריג': בתרבות, אתה ויוסי.

עיסאווי פריג': אתם עכשיו מתגאים, ויכול להיות שבצדק, המודלים שהרצתם בתרבות ואיך זה מתקתקים, מגישים בקשה, לימדתם איך להגיש קול קורא והכול טוב ויפה ואתם רוצים להעתיק את המודל הזה של אגודות התרבות לאגודות הספורט.

עיסאווי פריג': יש לכם ניסיון.

עיסאווי פריג': תקשיב טוב, התרבות היא לא מודל לספורט, למה?

עיסאווי פריג': התרבות, אתם נותנים את כל הכסף כתמיכה.

עיסאווי פריג': כל הכסף שאתם נותנים למוסדות תרבות ולפעילות תרבות באה כחלק מתקציב המשרד.

עיסאווי פריג': בספורט המצב שונה, זה לא כסף שבא מהמשרד, זה כסף שבא מרווחי הטוטו ומיועד לספורט.

עיסאווי פריג': בתרבות אין וינר, בספורט יש וינר שמביא כסף, אז הגישה צריכה להיות אחרת.

עיסאווי פריג': אני אחזור על הדברים, שתבינו את הפרינציפ שעומד מאחורי זה.

עיסאווי פריג': בתרבות אין לך הכנסות עצמיות, בספורט יש לאוצר הכנסות עצמיות, זה מבחן שונה לחלוטין.

עיסאווי פריג': אז כשאתה אומר לי 180, 140 מיליון שקל אתה תומך בספורט, ממך, מהכסף של המשרד, אתה מול זה כמה מאות מיליוני שקלים אתה נותן לתרבות.

עיסאווי פריג': ויש אנשים שמעניין אותם תרבות ויש אנשים שמעניין אותם ספורט, אבל בעיניי זה אותו דבר.

עיסאווי פריג': לשם כך אני אומר לך, אתם רוצים כוח?

עיסאווי פריג': רוצים לשלוט?

עיסאווי פריג': שלמו.

עיסאווי פריג': שלמו, אין בעיה, קח את הכוח, אבל שלם.

עיסאווי פריג': מי שרוצה לשלוט צריך לשלם.

עיסאווי פריג': לא לקחת את הכסף שממילא קיים, אני אקח אותו ואני אתרגם אותו עבורי בכוח.

עיסאווי פריג': לגבי המועצה הלאומית לספורט, חברים.

עיסאווי פריג': אני אגיד לכם את זה במילים ברורות, אין חצי היריון, או המועצה תקבע או שמבטלים אותה.

עיסאווי פריג': מייעצת, לא מייעצת, עזוב, בשביל מה המשחקים לתת למת שימות לאט לאט?

עיסאווי פריג': בשביל מה?

עיסאווי פריג': למה אתם עושים צחוק?

עיסאווי פריג': בשביל מה?

עיסאווי פריג': או שהמועצה הלאומית, שמורכבת ונשלטת ברובה על ידי משרד הספורט, ואמות המידה וכל כללי התמיכה, אתם קובעים אותם, אתם, משרד התרבות, או שמבטלים אותה, שנלחמת - - -

זוהיר בהלול: למה לבטל אותה?

זוהיר בהלול: עיסאווי, המועצה הלאומית לספורט, צריך להשאיר אותה באופן אוטונומי בלי שום קשר למשרד התרבות והספורט.

עיסאווי פריג': אני נגד לבטל.

עיסאווי פריג': אני - - -

רחל עזריה: בסדר, אז הוא אומר, או ככה, או - - -

עיסאווי פריג': המועצה קמה בשלטון הליכוד, עם לימור, מה השתנה עכשיו בין לימור לבין מירי?

עיסאווי פריג': כי זה לא טוב?

יואל רזבוזוב: שום דבר לא השתנה.

עיסאווי פריג': לא, מה השתנה?

עיסאווי פריג': יש לי הרבה אלמנטים, אבל אני אסיים בשני דברים.

זוהיר בהלול: תסיים במעיינות.

עיסאווי פריג': יפה זה, כי חסר מים במעיינות.

עיסאווי פריג': בערבית אומרים את זה, 'בטביע מים חף סכאין'.

רחל עזריה: עזבו, ה'אנַא עושה פלאט' זה ערבית, עברית, אנגלית.

רחל עזריה: זה מושלם.

עיסאווי פריג': גיא, תקשיב.

עיסאווי פריג': אתה בתרבות עובד מול כמה בתי קולנוע במועצות, בתיאטרון.

רחל עזריה: אבל אנחנו צריכים שתתקדם.

עיסאווי פריג': אני אסיים, סיימתי, אני אחסוך ממך.

עיסאווי פריג': אחרת, 3,000 הסתייגויות יהיו כאן.

עיסאווי פריג': אני נשבע לךָ, אם לא יהיו פתרונות שיניחו את דעתי, הספורט זה אני.

עיסאווי פריג': אני חי, אני יושב ראש קבוצה, את כל החיים שילמתי שם, אני יודע מה זה ספורט, אני באתי מתוך זה, 20 שנה אני שם, אני על הגדרות ועל זה ועל הכול הייתי.

עיסאווי פריג': אני לא אתן לכם לפגוע, אם אני חבר כנסת, ואוותר על הנושא הזה.

עיסאווי פריג': זה נושא בדמי, אני אלך עד הסוף, אני אומר לכם.

עיסאווי פריג': אם נדמה לכם, לעבוד מאתמול אלף עבודות, רחל, נהג מונית או עובד בניין, יחזור מהעבודה לריצה לסדר טופס, אתה תעבוד מולו?

עיסאווי פריג': וואלאק, אתה חי באספמיא, איך אומרים את זה?

זוהיר בהלול: חלומות באספמיא.

עיסאווי פריג': איפה אתה חי?

עיסאווי פריג': אתה לא יודע מה מחכה לך.

עיסאווי פריג': אתה לא יודע איפה אתם חיים, אתם לא יודעים מה מחכה לכם.

עיסאווי פריג': יוסי, אני מוכן להתפשר על קרן למתקנים.

עיסאווי פריג': אני מבין, קרן למתקנים, נאגד, נאגם את כל הכסף במקום, עם תכנית אסטרטגית לכל המדינה, אני מבין.

עיסאווי פריג': אפשר לחשוב על דבר כזה, זה אפשר.

עיסאווי פריג': אני בינתיים מסיים.

רחל עזריה: טוב, תודה.

רחל עזריה: בבקשה, יש לך סטנדרט גבוה עכשיו.

סאלח סעד: לא, אני חושב שאחרי ששמעתי את עיסאווי, פשוט לא השארת שום מילה שאנחנו נדבר.

סאלח סעד: הייתי מסתפק באמת במה שהוא אמר, באמת.

סאלח סעד: אל"ף, הוא אמר דברים מהלב, כי הוא מכיר את הקבוצות, זה בדם שלו, כבר מילדות הוא מנהל קבוצות ומכיר את זה ממש מצוין.

סאלח סעד: אחרי מה שאמרת, תאמין לי, לא נשאר לי חוץ מלהגיד - - -

עיסאווי פריג': אני ב-88' קיבלתי מכות בימק"א, במגרש של בית"ר.

רחל עזריה: מה, ניסית לטפס?

עיסאווי פריג': לא, אז זאהי ארמלי שיחק.

רחל עזריה: אני יודעת, זה היה מגרש הפועל.

רחל עזריה: אני יודעת, אנחנו אישרנו את הבנייה שם.

עיסאווי פריג': הלכתי לראות את מכבי חיפה נגד בית"ר ירושלים.

רחל עזריה: הייתי בוועדת תכנון ובנייה ב - - -

<קריאה: רחל, אולי את הרבצת לו פעם.

רחל עזריה: לא, ב-88' לא.

רחל עזריה: טוב, תודה רבה.

סאלח סעד: לא, לא סיימתי.

רחל עזריה: סליחה, בבקשה.

סאלח סעד: אמרתי, באמת עיסאווי הציג את הדברים בצורה הכי יפה, אני רק מוסיף דבר אחד, שגם אני בעצמי הייתי שחקן כדורגל בקבוצת הפועל ותאמינו לי, עמדתי בתור עשרות פעמים מול הפועל ברחוב הארבעה, נדמה לי שזה היה, בשביל להתחנן ולקבל כספים לקבוצה שלי.

סאלח סעד: הספורט, זה מאוד מדבר אלינו, גם אליי, גם לעיסאווי וגם לכולם, לא ניתן לדבר הזה שייפגע.

סאלח סעד: צריך לעשות את הכול מוסדר באופן רשמי, מסודר באופן ישיר, בלי עקיפות.

סאלח סעד: אנחנו מכירים את התרגילים של האוצר ושל המשרדים האחרים, של כאילו לקחת את הכספים מכאן ולשלם בצורה אחרת.

סאלח סעד: הכסף שמגיע מהציבור צריך לחזור לציבור.

סאלח סעד: צריך פיקוח, מי מפקח על הכסף הזה, לאן הכסף הזה יילך, מה עם הקבוצות החלשות.

סאלח סעד: כל הדברים האלה אנחנו צריכים לראות אותם בחקיקה, אחרת, כמו שאמר עיסאווי, אם הוא אמר 3,000, תאמינו לו, יהיו המון המון הסתייגויות לחקיקה הזו.

רחל עזריה: טוב.

רחל עזריה: תשובות, התייחסויות, בבקשה.

רחל עזריה: משרד הספורט, האוצר, אתם רוצים?

רחל עזריה: ומשרד המשפטים גם צריך.

רחל עזריה: בבקשה.

<גיא אטיאס: אני אתחיל.

<גיא אטיאס: ברור לכולנו שבעצם כל הזכאויות וכל ההרשאות שניתנו בנושא המתקנים, הזכאויות וההרשאות נשמרות, המדינה נכנסת בנעלי ההתחייבויות של המועצה להסדר ההימורים.

<גיא אטיאס: אם זה לא היה ברור אז כדאי שיהיה ברור.

<יוסי שרעבי: זה גם כתוב במפורש.

<גיא אטיאס: נכון, כתוב, כתוב בחוק, אמרנו את זה.

<קריאה: אבל צריך להבחין בין הרשאה תקציבית שניתנה לבין זכאות עקרונית.

<גיא אטיאס: אמרתי, הזכאויות, אני חזרתי, אני מכיר את ההבדל, אני אומר, זכאויות - - -

<קריאה: אגודות שלא ניגשו לקולות הקוראים ולא קיבלו הרשאות.

<גיא אטיאס: זכאויות, אנחנו מעתיקים את תכנית 2027, ב-2027 יש זכאויות ויש הרשאות.

<גיא אטיאס: הרשאות זה מי שזה, אמרתי, גם הזכאויות וגם ההרשאות נשמרות.

<קריאה: צריך לציין את זה בהצעת החוק.

<גיא אטיאס: זו התייחסות ראשונה.

<יוסי שרעבי: לא, חשוב, סליחה.

<יוסי שרעבי: צריך להבין שהיום אנחנו רצים לתכנית 2027, יכול מחר מישהו לעשות תכנית חדשה.

<יוסי שרעבי: מה שחשוב להגיד, שכל ההרשאות, כל הזכאויות שקיימות היום מכוח התכנית הן זכאויות שקיימות מכוח התכנית הזאת.

<יוסי שרעבי: אנחנו מחויבים, דרך אגב, על פי חוק, מדי כמה שנים לבדוק את הזכאויות מחדש ולייצר זכאויות חדשות, כי ערים משתנות, ערים גדולות, דברים משתנים.

<קריאה: 2029 זה בסדר, אדוני.

<יוסי שרעבי: אנחנו מדברים על תמונת המצב הנוכחית.

<יוסי שרעבי: בתמונת המצב הנוכחית, תכנית 2027, הזכאויות לא משתנות.

<יוסי שרעבי: אנחנו נכנסים בהרשאות לנעלי המועצה להסדר ההימורים.

<יוסי שרעבי: בכל ההרשאות שניתנו, כל ההתחייבויות שניתנו, המדינה כוללת את ההתחייבויות, זה כתוב בחוק, כתוב בחוק גם כן ישולמו.

<יוסי שרעבי: כל הדברים האלה - - -

רחל עזריה: זה כבר אמרנו בדיון הקודם, זה כבר נסגר בדיון הקודם.

רחל עזריה: עזבו, באמת, אתה העלית נושאים, אני חייבת לומר - - -

עיסאווי פריג': רחל, באותו העניין של ה - - - יוסי, ב-2020 שהיה, היה ניצול מלא של כל הזכאויות?

<יוסי שרעבי: לא, לא היה ניצול מלא.

<יוסי שרעבי: תראו, אחד הדברים שאנחנו עשינו, אני לא רוצה לקחת זמן, אבל אחד הדברים שאנחנו עשינו, כי ראינו שבאמת הניצול הוא קטן מאוד באופן יחסי למה שחשבנו, תכנית 2027 בדיוק התמודדה עם הפערים הללו, איך אנחנו גורמים עכשיו ל - - - זאת הסיבה, סיפרתי את זה בפעם הקודמת, שאנחנו עכשיו שחררנו כמעט 600 מיליון שקל במכה אחת כתוצאה מביקושים מטורפים שנולדו כתוצאה מהורדת חסמים, שהנגישו וגרמו להרבה יישובים, שעד היום לא הייתה להם יכולת לממש את הזכאות שלהם, לממש אותה.

<יוסי שרעבי: זה מה שקרה עכשיו.

עיסאווי פריג': זה היה צעד מבורך.

<יוסי שרעבי: וזו הבשורה הגדולה.

<גיא אטיאס: לגבי הסוגיה של ענף חדש.

<גיא אטיאס: חשוב להבהיר - - -

יואל רזבוזוב: ענף?

<גיא אטיאס: ענף, שיקימו עמותה.

<קריאה: קבוצות חדשות.

<גיא אטיאס: קבוצה חדשה, לא חשוב.

<גיא אטיאס: עדיין, שנתיים, חברים, גם היום וגם בעבר, גוף שלא קיים שנתיים לא יכול להיות מתוקצב.

<גיא אטיאס: מי שמסייע לאותו גוף זה בעצם המרכז בשנתיים הראשונות ולאחר מכן הוא עובר לתקציב המדינה.

<גיא אטיאס: כלומר גופים חדשים שקיימים הם בכל מקרה לא יכולים להיות מתוקצבים מתקציב המדינה, זה היה לפני, זה יהיה אחרי.

<גיא אטיאס: מה שמשנה פה זה שנת ההערכה, אתה יכול למדוד אותו על שנה קודמת.

<גיא אטיאס: גם אם הוא לא היה זכאי לתמיכה אתה יכול למדוד את זה, ולכן נתנו מענה.

עיסאווי פריג': אתה יכול על בסיס הגדרת ענף ספורט?

רחל עזריה: לא, עיסאווי, תן לו לענות.

<גיא אטיאס: ולכן הסוגיה הזו מאוד ברורה ואין שום בעיה.

<גיא אטיאס: לגבי השאלה של אגודות חזקות, שכאילו היטבנו איתן.

<גיא אטיאס: הטענה בדיוק הפוכה, אגודה חזקה, זו שהיא עובדת ישירות מול המדינה זה אומר שכל הסט הבירוקרטי של המדינה חל על הקבוצות עם המחזור הכספי - - -

רחל עזריה: אני רק אזכיר, זה בא לתת מענה לאגודות הקטנות שאין להן את היכולת לנהל את כל המהלך - - -

<גיא אטיאס: זה בדיוק הפוך, היטבנו עם האגודות - - -

רחל עזריה: בדיוק כמו שאמרת, מי יודע, נהג מונית שיודע לעשות את המרכב"ה, אבל זה הפתרון שנותנים.

רחל עזריה: זה בדיוק הפתרון.

<קריאה: מה הקריטריון לאגודות חזקות?

<גיא אטיאס: היקף מחזור כספי.

<קריאה: לא יודעים עדיין - - -

<גיא אטיאס: אבל זה היקף מחזור כספי.

<גיא אטיאס: עדיין אנחנו אומרים ש-800 אגודות יישארו במתווה של מול - - -

יואל רזבוזוב: אבל גם ל-800 יש את הזכות להגיש בעצמם.

<גיא אטיאס: זה החלק הכי חשוב.

<גיא אטיאס: גם אגודה שהחליטה שהיא רוצה להגיש בצורה עצמאית ולא לעבור דרך מרכז או דרך איגוד, היא יכולה לעבוד ישירות, וזו בדיוק התשובה שרציתי לתת מענה למה שאמרת, שאיגוד או מרכז יכול להפעיל סנקציות.

<גיא אטיאס: בנוסף, ההתחייבות, וזה אני עכשיו עונה לשאלה שלך, כבוד חבר הכנסת רזבוזוב, בעצם כשאגודה החליטה לעבוד תחת ארגון גג, ארגון הגג יתחייב שתוך 72 שעות הכסף יגיע לאגודה.

<גיא אטיאס: תוך 72 שעות.

<גיא אטיאס: יותר מזה הוא לוקח אפס תקורה.

<גיא אטיאס: היה והוא לא מעביר את הכסף אנחנו קונסים אותו מהתקציב השוטף שלו.

<גיא אטיאס: כלומר אם מישהו חושב שכתוצאה מזה שהעברתי לו כארגון גג הוא רוצה להפעיל סנקציות על אותה אגודה קטנה, ברגע שאנחנו נעשה על זה ביקורת ונגלה את זה, הוא יקבל קנס במודל שלו.

<קריאה: לא רק ביקורת, גם אם האגודה תתלונן עליך אתה תאכל אותה.

רחל עזריה: אנחנו לא פותחים לדיון.

יואל רזבוזוב: השאלה אם הסנקציה זה על איגוד, לא יודע, על - - -

<גיא אטיאס: על ארגון הגג.

יואל רזבוזוב: אבל יושב ראש איגוד רוצה בכוונה, לכולם הוא העביר מיד, קבוצה מסוימת בכוונה הוא החזיק להם - - -

<גיא אטיאס: 72 שעות, הוא מחויב להעביר את הכסף.

<קריאה: עזוב, זה הולך בקובץ, אף אחד לא יעביר שום דבר.

<גיא אטיאס: 72 שעות.

<גיא אטיאס: לגבי מבחני התמיכה.

<גיא אטיאס: חבר הכנסת רזבוזוב, אולי כדאי שנשב ונציג לך את מבחן התמיכה.

<גיא אטיאס: בכל מקרה, לגופו של עניין, מבחני התמיכה שהיום אושרו בלובצקי, אושרה ב - - -, זה מאושר במועצה העליונה לספורט, אלה תבחינים שעברו שם.

רחל עזריה: תסיים.

רחל עזריה: אחר כך אם יש משרדי ממשלה אחרים שרוצים להתייחס.

רחל עזריה: משרד המשפטים, אנחנו צריכים שתתייחסו אחר כך.

<גיא אטיאס: כל הנושא של ניהול תקין, גם היום המועצה להסדר ההימורים, גוף שאין לו אישור ניהול תקין לא מקבל את התקציב של האגודה.

<גיא אטיאס: גם היום זה קורה במועצה להסדר ההימורים, כך שבעצם החסם של אישור ניהול תקין היה קיים במועצה להסדר ההימורים והוא יהיה קיים גם אצלנו.

<גיא אטיאס: כלומר לא יועבר כסף לגוף שאין לו אישור ניהול תקין.

<קריאה: אבל רק ה - - -

<גיא אטיאס: אמרנו, הצגנו, חזרנו, אין טעם לחזור על כל דבר.

<קריאה: אנחנו נעזור להם לקבל ניהול תקין.

יואל רזבוזוב: תקופת ההסתגלות הזאת, אם אתם יכולים משפטית כמשרד לתת תקופת הסתגלות, או שגוף שלא יכול ואין לו ניהול או יש לו בעיה הוא עובר אוטומטית - - -

רחל עזריה: אבל, יואל, אנחנו אמרנו - - -

יואל רזבוזוב: לא, אבל כשעונים בדיוק לשאלה ששאלתי.

רחל עזריה: אני יודעת, אבל אנחנו אמרנו שמשרד הספורט יענה, אחר כך משרד המשפטים, הרבה מהשאלות האלה זה משרד המשפטים.

רחל עזריה: אתה ענית על כל השאלות?

<גיא אטיאס: כן.

רחל עזריה: מעולה.

רחל עזריה: משרד המשפטים, בבקשה.

<הדס פרבר: לא, קודם כל - - -

רחל עזריה: משרד הספורט, היועצת המשפטית, ואז משרד המשפטים.

<הדס פרבר: היועצת המשפטית של משרד הספורט.

יואל רזבוזוב: סליחה, לא ענו לי על הפלאט, על הקיצוץ.

יואל רזבוזוב: כמו שיש הסכם בתרבות, האם יהיה הסכם ספורט חתום?

<גיא אטיאס: אז אני אענה גם על זה.

<גיא אטיאס: הנושא של הקיצוץ, אני חוזר ואומר, ואמרנו את זה גם בוועדת היישום, לא יהיה קיצוץ על גופי הספורט.

<גיא אטיאס: אני אסביר.

<גיא אטיאס: למשרד יש כספים, לא כל הכספים מגיעים לתוך תקציבי האיגודים והאגודות, חלק מהכספים הם כספים פנימיים שלנו, של המשרד, שהם גמישים בצורה כזו או אחרת.

<גיא אטיאס: אותם כספים ישפו את הקיצוץ כפי שקורה בעולם התרבות, לא יהיו קיצוצים לגופי הספורט.

יואל רזבוזוב: עוד פעם, זו הבטחה - - -

<קריאה: ולא יהיה פלאט?

<גיא אטיאס: אמרתי, לגופי הספורט לא יהיה פלאט.

<קריאה: זה יהיה בחוק?

<גיא אטיאס: לא.

<קריאה: אז איפה זה יהיה כתוב?

<גיא אטיאס: כמו בתרבות, בהסכם.

<קריאה: אז נוכל לראות את ההסכם?

יואל רזבוזוב: אנחנו רוצים לראות את ההסכם.

יואל רזבוזוב: זה חשוב.

עיסאווי פריג': זה עוד לפני שמתחילים צריך לראות.

רחל עזריה: אנחנו נבקש לראות את ההסכם, לדיון הבא.

<קריאה: הדיון הבא מחר.

רחל עזריה: אז בסדר, מחר.

<איליה כץ: סליחה, איליה כץ מאגף התקציבים.

<איליה כץ: יש כאן איזה שהוא עניין שאני חושב שהוא קצת חורג מגבולות הדיון הספציפי הזה.

<איליה כץ: בסוף, עם כל הכבוד לעולם הספורט ויש לכולם פה סביב השולחן הרבה מאוד כבוד לעולם הספורט, עולם הספורט הוא לא שונה מבחינת חשיבותו מתקציב הביטחון או מתקציב החינוך - - -

יואל רזבוזוב: זו התשובה - - -

רחל עזריה: איליה, תשובה לא נכונה.

<איליה כץ: שנייה, ברשותכם, אני אשמח להשלים.

<איליה כץ: זה לא שונה בחשיבותו מתקציב הביטחון, מתקציב ההשכלה הגבוהה, מתקציב המדע או מתקציבים אחרים.

<איליה כץ: המדינה סוברנית להחליט על סדרי עדיפות שלה בשנה מסוימת, בשנה אחת, בשנה אחרי זה, בעוד שנתיים, בעוד שלוש.

עיסאווי פריג': זו תשובה.

עיסאווי פריג': תודה, איליה.

עיסאווי פריג': אני מעריך את אומץ הלב.

<איליה כץ: אני אשמח להשלים.

עיסאווי פריג': זה משחק מכור, זאת התשובה.

רחל עזריה: איליה עכשיו.

רחל עזריה: חברים, תנו לאיליה להשלים.

רחל עזריה: בבקשה.

<קריאה: לפי מה שהוא אומר זה משחק מכור.

רחל עזריה: בבקשה, איליה.

<איליה כץ: עלו פה טענות מצד כמה גופים שההסתמכות על התקציבים החיצוניים עדיפה מההסתמכות על תקציב המדינה.

<איליה כץ: זו הטענה שעלתה.

<איליה כץ: היא עלתה גם בהיבט של הוודאות לתקציב הגופים והיא עלתה גם בהיבט של גידול התקציב לעומת תקציבים אחרים.

<איליה כץ: אנחנו הצגנו מצגת בישיבה הקודמת, המצגת לא סיפקה את אותם הגופים ואת אותם אנשים שיושבים פה סביב השולחן ולכן בחרנו, ביקשנו ממשרד התרבות שיציג את הפרספקטיבה שלו לתקציב התרבות אל מול תקציב הספורט על מנת שיראה השוואה בין תקציב שנתמך על תקציבים חיצוניים מהימורים אל מול תקציב שנתמך מתקציב המדינה.

<איליה כץ: זה היה השקף הראשון שהוצג.

<איליה כץ: השקף הזה הוכיח מעל לכל ספק שתקציב התרבות גדל בסדרי גודל משמעותית יותר מאשר תקציב הספורט.

<איליה כץ: הוודאות שיש בתקציב התרבות גדולה משמעותית מאשר הוודאות שיש בתקציב הספורט וזאת על אף שמדיניות הממשלה חלה עליו כמו על כל משרד אחר.

<איליה כץ: לכן עדיף להסתמך על תקציב המדינה מאשר על תקציב תנודתי כמו תקציב ההימורים, בטח בעולם שבו מדיניות הממשלה היא להפסיק את התמיכה בהימורים ולהביא לצמצום ההימורים בטווח הארוך.

<איליה כץ: אז זה בוודאי המצב העדיף לגופי הספורט.

<איליה כץ: עכשיו, הציגו פה משרד התרבות והספורט שלמרות שיש סדרי עדיפות משתנים ולמרות שמדי פעם יש צרכים כגון, לא עלינו, מבצע, מלחמה, תקציב הנכים, שדורשים קיצוצים רוחביים.

<איליה כץ: מה לעשות, קורה, אלה הם סדרי עדיפות משתנים, עדיין לתקציב משרד התרבות והספורט יש את הגמישות להחליט מאיפה הוא מוריד תקציבים על מנת לאפשר ודאות וגידול בתקציב של הגופים הנהנים, כי זאת המטרה בסוף של משרד התרבות והספורט להעביר כמה שיותר כסף לאותם גופים.

<איליה כץ: והבטיחו פה הנציגים של המשרד, לא אנחנו, משרד האוצר, אלא הבטיחו פה הנציגים של משרד התרבות והספורט, שזה גם - - -

רחל עזריה: איליה, איליה, בוא נעשה ככה - - -

עיסאווי פריג': אני רוצה שאלה, איליה.

רחל עזריה: רגע.

רחל עזריה: אני מבינה את המורכבות - - -

<איליה כץ: חוץ מזה אני רק רוצה לחדד, שכל שנה יש תוספות.

<איליה כץ: כל שנה באים השרים, יושבים יחדיו בממשלה ומחליטים על תוספות בתקציב.

<איליה כץ: כשיש קיצוצים רוחביים זה יורד מתוך אותן תוספות, אבל כמו שאתם רואים בגרף השמאלי, בסוף התקציב גדל משנה לשנה.

<איליה כץ: אחרי אותם קיצוצים התקציב גדל.

עיסאווי פריג': תן לי שאלה על זה.

<קריאה: תסתכל על הגרף הימני ותראה 140 - - -

רחל עזריה: סליחה, אדוני, אתה לא ברשות דיבור.

<קריאה: לא גדל בשקל.

עיסאווי פריג': איליה, אני רואה גידול של 47% בעולם התרבות ובספורט גידול של 25%, ירידה 16%, יענו נטו 9%.

<גיא אטיאס: לא, 16%.

עיסאווי פריג': 25%, לא נתווכח.

<גיא אטיאס: אם לא הייתה רפורמה - - -

רחל עזריה: לא, אבל אתה לא סופר את 2019.

עיסאווי פריג': בסדר, אני אתייחס ל-25%, נצ'פר אתכם, 47 לעומת 25, אתה אומר שהתרבות מ-2014 עד היום עלתה לעומת הספורט, אתה יכול להתחייב בחוק שהעלייה שתהיה בתרבות והספורט תהיה אחידה?

רחל עזריה: רגע, קודם כל בחוק - - -

עיסאווי פריג': אתה יכול להתחייב בחוק?

רחל עזריה: בחוק אי אפשר.

עיסאווי פריג': למה אי אפשר?

עיסאווי פריג': אתה מראה לי את זה ומתגאה בזה, אז - - -

רחל עזריה: סליחה, עיסאווי, כי אנחנו מאשרים את חוק יסודות התקציב כל שנה וזאת השיטה.

עיסאווי פריג': אני לא רואה לנהל מאבק ביסודות התקציב כל שנה בשביל הספורט.

רחל עזריה: אבל זו השיטה שנהוגה במדינת ישראל.

רחל עזריה: משפטית אי אפשר.

רחל עזריה: זה לא איליה, זו ורד.

רחל עזריה: אי אפשר.

רחל עזריה: אין לנו דרך טכנית.

רחל עזריה: מה שאנחנו כן - - -

<ורד קירו זילברמן: אנחנו לא יכולים - - -

רחל עזריה: לחוקק בחוק.

רחל עזריה: אי אפשר.

<ורד קירו זילברמן: אני אסביר.

<ורד קירו זילברמן: תקציב המדינה, כל ההתייחסות למנגנון, לכל דבר שקשור לתקציב המדינה נקבע בחוק יסודות התקציב.

<ורד קירו זילברמן: אנחנו מתקנים פה את חוק להסדר הימורים בספורט, אנחנו לא יכולים, זו העמדה המשפטית שלי, של הכנסת, לקבוע את הדברים האלה.

<ורד קירו זילברמן: אין לנו סמכות, אנחנו לא יכולים לעשות את זה בחוק הזה.

עיסאווי פריג': אבל אני שותף בחקיקה - - -

יואל רזבוזוב: לא, אנחנו לא מבקשים בחוק.

יואל רזבוזוב: ההסכם לא חוק.

עיסאווי פריג': אני שותף בהרבה חקיקה, חוק רשות השידור, כתבנו את התקציב מספרית בחוק והחלוקה ולהפקות המקור ולסוגה עילית, כמה כל אחד יקבל.

עיסאווי פריג': על מה אתם מדברים?

עיסאווי פריג': כתבנו.

רחל עזריה: עיסאווי, שנייה.

רחל עזריה: אבל אנחנו כן יכולים שזה יהיה בהסכם, אני יודעת שזה קיים בהסכם.

רחל עזריה: אני מבינה שיש אתגר בלהראות את ההסכם בצורה פומבית ולכן קודם כל אני מבקשת לראות את ההסכם ואחר כך נחליט איך מתקדמים בעניין הזה.

<יוסי שרעבי: אני רוצה להגיד רק משפט אחד כי באמת אין זמן.

<יוסי שרעבי: אני בשונה מכם חושב שכל המהלך הזה זו הזדמנות, אני אסביר גם למה.

<יוסי שרעבי: העובדה שזה בתוך ספר התקציב, זה נותן לאנשים שיושבים פה, לחברי הכנסת, לשרים, למנכ"לים, הרבה יותר כוח, הרבה יותר עוצמה וככל שהם יהיו יותר משמעותיים ויותר חזקים ויותר מקצועיים ויצליחו לשכנע יותר הם יוכלו להביא הרבה יותר כסף.

<יוסי שרעבי: היום היכולת שלכם להשפיע על תקציב הספורט לא קיימת, אתם לא יכולים להשפיע כהוא זה על תקציב הספורט.

עיסאווי פריג': אני עוצר בהתחלה - - -

<יוסי שרעבי: לא, אני רוצה שתדע.

<יוסי שרעבי: היום כל פעם שאתה הולך לאוצר האוצר מעדכן אותך בשורת הרווח של הטוטו.

<יוסי שרעבי: היום זה לא המצב.

<יוסי שרעבי: היום אתה תבוא עם תכניות יצירתיות, תבוא עם רעיונות נכונים, תבוא עם אתגרים נכונים, יש לך יכולת - - - כדי להביא את התקציב.

<יוסי שרעבי: אתה רואה את זה מהצד שלאוצר יש יכולת לקצץ, אני רואה את זה מהצד שלאוצר יש יכולת להגדיל.

<יוסי שרעבי: אני חושב - - -

עיסאווי פריג': אבל תבטיח לי את הכסף הזה.

<יוסי שרעבי: למה תרבות גדל?

<יוסי שרעבי: כי בתרבות המשרד הצליח לשכנע את האוצר, לרתום את האוצר, להראות תכניות, לכן התקציב גדל.

רחל עזריה: והיה לכם גם איזה שר אוצר ככה שסייע.

<יוסי שרעבי: ובספורט אין דבר כזה.

<יוסי שרעבי: בספורט לא משנה כמה אתה מקצועי וכמה תהיה יצירתי וכמה אתה מביא תכניות, אין לך יכולת להגדיל את התקציב.

<יוסי שרעבי: לכן, רבותיי, זו הזדמנות גדולה, ככה צריך להסתכל על זה.

רחל עזריה: טוב, בואו נמשיך.

רחל עזריה: משרד המשפטים.

<ערן עסיס: אני אתייחס לשתי נקודות.

<ערן עסיס: אל"ף, לגבי תהליך קבלת ההחלטות וגיבוש מבחני תמיכה, התייעצות עם המועצה הלאומית לספורט, כפי שמתחייב בהתאם לנוסח העתידי של החוק.

<ערן עסיס: צריך לזכור שסיטואציה שבה - - -

<ורד קירו זילברמן: רק, בבקשה, תציגו את עצמכם לפרוטוקול כי אנחנו לא יודעים מי מדבר.

<ערן עסיס: ערן עסיס, ייעוץ וחקיקה, משרד המשפטים.

<ערן עסיס: שוב, אמרתי על תהליך התקנה של מבחני תמיכה, אני לא יודע אם צריך להזכיר ליושבים כאן את סעיף 3א בחוק יסודות התקציב שמסדיר באופן כללי, לא רק בתחום הספורט, איך אמורה להתנהל הממשלה בחלוקת תקציבים לעמותות, התהליך כולל, גם בלי המגבלות הנוספות של החוק הזה, הוא מחייב התייעצות עם היועץ המשפטי לממשלה, החלוקה בפועל נעשית בהתאם לנוהל כללי שמשרד האוצר קובע, גם כן בהתייעצות עם היועץ המשפטי לממשלה.

<ערן עסיס: מי שמכיר את ההיסטוריה של החוק הזה, אנחנו כמשרד משפטים נמצאים שם כדי להבטיח שלא תהיה פוליטיזציה, שלא יילכו כספים לגוף ספציפי ושלא יהיו - - -

רחל עזריה: רגע, חלק הפוליטיזציה וכל זה, בוא נשאיר את זה.

רחל עזריה: אני מבקשת עכשיו תשובות לשאלות שנשאלו ואם יש איזה שהן התייחסויות לנקודות, באמת להמון המון פתרונות שניתנו במצגת.

<ערן עסיס: נקודה אחת שעלתה לפחות מצד משרד המשפטים זה על היכולת של רשם העמותות לתת אישורי ניהול תקין.

<ערן עסיס: אני יכול להגיד, אל"ף, נציגי רשם העמותות לא נמצאים כאן בדיון אז אני אומר בזהירות מה שאפשר להגיד באופן כללי.

<ערן עסיס: רשם העמותות זה גוף מטה שנותן שירותים, כחלק מרשות התאגידים, לכל תאגיד שנזקק לשירותיו לשם קבלת אישורים כאלה ואחרים.

<ערן עסיס: באופן כללי הם אמורים להיות מסוגלים לתת מענה - - -

יואל רזבוזוב: הם לא מסוגלים כי הם אומרים 'ספורט לא בעדיפות שלנו, יש לנו ישיבות, יש לנו המון עמותות', הם אומרים, 'אין לנו כוח אדם'.

יואל רזבוזוב: אני פניתי ויש לי תשובות רשמיות.

<שקד כסלו: אם רשם העמותות לא מסוגלים לתת מענה יש אפשרות בנוהל עצמו כן לקבוע מדרג ולהגיד שמי שלא הצליח להגיש בזמן, בגלל נסיבות שאינן תלויות בו, אפשר לאפשר ולהגיש - - -

רחל עזריה: זה קיים כיום?

<שקד כסלו: זה קיים כיום בנוהל.

רחל עזריה: אם זה קיים בנוהל - - - סליחה, מה שמך?

<שקד כסלו: שקד כסלו, משרד האוצר.

רחל עזריה: אם זה קיים בנוהל ואנחנו לא ידענו שזה קיים בנוהל ואנשים שמעורבים בעמותות לא יודעים, אז כנראה שזה לא משהו שהוא בשימוש תדיר.

רחל עזריה: אנחנו רוצים לוודא - - -

<שקד כסלו: אנשים שנתמכים לפי 3א מכירים את זה.

<שקד כסלו: מרבית העמותות מכירות את זה.

<קריאה: רשם העמותות בלתי נגיש, אי אפשר להגיע אליו.

רחל עזריה: שקד, החוויה של משרדי הממשלה שונה מאוד מהחוויה של הציבור.

רחל עזריה: זה שאת אומרת שזה מוכר לא אומר שבאמת אותו נהג מונית שמנהל את הקבוצה יודע את זה.

רחל עזריה: מה שאנחנו רוצים לוודא, ואתם תגדירו איך זה יקרה, שבגלל שאנחנו נכנסים לנוהל שיהיו הרבה מאוד קבוצות שצריכות לבוא אתם תחילו באופן אוטומטי למשך שנה או שנתיים את הנוהל הזה של איך שקראת לו, עד שהם מצליחים להשלים את הניהול התקין.

<שקד כסלו: אנחנו נבדוק את זה.

רחל עזריה: אוקיי, תודה.

רחל עזריה: הלאה.

רחל עזריה: סיימתם, משרד המשפטים?

<ערן עסיס: כן.

רחל עזריה: עכשיו תראו, יש כל מיני אנשים שנרשמו לדבר, אני גם יודעת שנרשמים בתחילת הדיון וזה בסדר גמור.

רחל עזריה: אני רוצה להתחיל בהקראה כדי שנוכל להתקדם, אז אם יש מישהו שמאוד חשוב לו להתייחס, בבקשה, והתייחסויות, אני מאוד מבקשת, לא לנושא הפוליטי או לא לנושא הפלאט, אלה נושאים שאנחנו עוד צריכים להתמודד איתם.

רחל עזריה: לדברים שהוצגו במצגת, אני חושבת שנתנו תשובות להרבה מהנושאים.

רחל עזריה: בבקשה.

<גלעד לוסטיג: אני באמת רוצה לפתוח בזה שיש בהחלט תחושה של רצון ושיתוף פעולה של שני המשרדים, גם משרד הספורט, גם משרד האוצר, מתקיימים דיונים, גם בוועדת היישום וגם בכל מיני פורומים אחרים, רואים שיש - - -

רחל עזריה: כן, אני מצטרפת לדבריך.

<גלעד לוסטיג: בהחלט וראו את זה גם במצגת שגיא הציע.

<גלעד לוסטיג: אני חושב שבנושא של תזרים המזומנים זו תהיה פריצת דרך אם באמת אכן יצליחו לעמוד במשימה הזאת של 50% בינואר, 40% נוספים ביולי והיתרה באוקטובר.

<גלעד לוסטיג: החשש שלנו הוא, והדגשנו את זה גם בישיבה הקודמת של הוועדה, שלא שמענו לזה פתרונות, זה הנושא של המועצה.

<גלעד לוסטיג: אני אומר גם במצגת עלו הרבה מאוד פעמים האם יהיה, אם נצליח, האם, ויש פה הרבה מאוד - - -

רחל עזריה: אז עניין המועצה, תודה שאתה מעלה.

<גלעד לוסטיג: אז המועצה זה נושא מאוד מאוד מאוד עקרוני מבחינתנו, ואני מסתמך דווקא על דבריו של יוסי שרעבי, שאמר בפירוש שהנושא הזה עמד טוב והסתמך על ועדות מקצועיות, שנתנו את המסקנות ואת הרעיונות למועצה.

<גלעד לוסטיג: אני חושב שזה נושא משמעותי, מהותי ואסטרטגי.

רחל עזריה: הבנו.

רחל עזריה: תודה רבה.

<גלעד לוסטיג: היא חייבת להיות קובעת.

<גלעד לוסטיג: אני מתחבר לעיסאווי.

עיסאווי פריג': כן, אבל - - -

רחל עזריה: שמענו.

רחל עזריה: אני שוב אומרת, זה מהנושאים - - -

עיסאווי פריג': אל תוותרו - - -

רחל עזריה: סליחה, זה מהנושאים שהמצגת לא הציגה את הפתרון.

רחל עזריה: הנושאים האלה רשומים כבר מפעם שעברה, אני מבקשת התייחסויות למצגת.

<נאור גלילי: שלום לכולם.

<נאור גלילי: כמו שאני אומר לכולם, רק שתדעו, זה לא רפורמה בהימורים, זו רפורמה בספורט הלכה למעשה, אבל עם זאת יש לנו אנשים קשובים ופתוחים, גם באוצר, גם בספורט, להעביר את התהליך הזה בצורה נכונה.

<נאור גלילי: לגבי המצגת, יש לי שאלה לגבי כל מה שקשור לתזרים לגופים הנתמכים במצב חדש, מה קורה עם הכספים שלא מנוצלים?

<נאור גלילי: אנחנו יודעים שבמועצת ההימורים כשהכספים לא מנוצלים הם חוזרים לספורט ומחולקים שוב.

<נאור גלילי: מה קורה כשעוברת השנה, מה קורה עם הכספים הללו?

<נאור גלילי: הם נבלעים בתקציב המדינה?

<נאור גלילי: לא ענו לי.

רחל עזריה: בסדר, הם יענו.

<נאור גלילי: זו שאלה אחת.

<נאור גלילי: שאלה שנייה, גם לגבי הסיפור של השקף הראשון, של הכספים.

<נאור גלילי: התהדרתם כאן שבמשרד התרבות הייתה כל הזמן עלייה מתמדת - - -

רחל עזריה: למה אתה ברע?

רחל עזריה: לא, לא התהדרנו, הראינו, זה משמח.

<נאור גלילי: לא, בטוב, אני בטוב, להתהדר זה דבר חיובי, רחל.

<נאור גלילי: התהדרנו פה וזה טוב וזה נכון שבתרבות יש עלייה מאוד משמעותית, אז איפה הייתם בספורט כשהתקציב עומד במשך שבע שנים על 140 מיליון.

<נאור גלילי: בסופו של דבר החלוקה שהייתה של הכספים במועצת ההימורים נבעה - - -

רחל עזריה: הייתה הזדמנות להראות ו - - -

<נאור גלילי: אתם באתם להראות לנו ובספורט, למה שקטתם על שמריכם והשארתם את זה במשך שבע שנים על 140 מיליון שקל?

<נאור גלילי: אני חושב שגם בנושא של תמיכה באגודות במצב קיים, בשקף הזה, אין הלימה לנוהל שר האוצר.

<נאור גלילי: אנחנו מדברים פה כל הזמן על בירוקרטיה ועל לעזור לקבוצות, אתם אומרים לא, אם בטוטו היה, שדרך אגב, הכול התנהל בצורה מצוינת בטוטו, גם העברת הכספים וכל מה שקשור לזה, אם בטוטו בזמנו היה אפשר להעביר עד ה-31.12, לדצמבר, למה עכשיו אתם רוצים לחזור לנוהל האוצר ולחייב את האגודות ואת נהג המשאית שהולך אחר זה לזה, שיהיה מוגבל עד 28.2 ולא לתת את האופציה הזו עד סוף השנה כדי שהוא יוכל להתארגן וגם בסופו של דבר לקבל את הכספים.

<נאור גלילי: לצערי, יש לי תחושה, להגיד לכם, שיש פה קטע של משרד אחד שלוקח אליו את הקופה, משרד שני קצת רוצה שליטה בספורט.

<נאור גלילי: זו דעתי, אבל אנחנו נעבוד עם האנשים בצורה חיובית ושוטפת.

עיסאווי פריג': זה ברור.

עיסאווי פריג': זה המצב.

יואל רזבוזוב: עם המשקפיים היית רציני.

רחל עזריה: עומר שושני.

<עומר שושני: אהלן.

<עומר שושני: אני מנכ"ל ההתאחדות לספורט מוטורי.

<עומר שושני: אני רק רוצה להגיד שקראתי קצת בעיתונות והיה לי חשוב להגיע לפה, הוועד האולימפי שכאזרח הוא גוף מאוד חשוב לא מייצג אותנו, אנחנו בעמדה שונה לחלוטין.

<עומר שושני: אנחנו חושבים שכל ההתנהלות שהייתה לנו, שלא הצלחנו להתנהל מול המועצה להימורים בספורט בכל מה שקשור לקבלת תקציבים, היא הייתה כמעט בלתי אפשרית, חוסר זמינות.

<עומר שושני: אנחנו היום עובדים מול המשרד, המשרד זמין לנו בכל - - -

<קריאה: איזה משרד?

<עומר שושני: משרד הספורט, לא משרד הרווחה.

<עומר שושני: המשרד זמין לנו לכל אורך הדרך בכל הדרגות שלו.

<עומר שושני: והדבר שקצת יותר חשוב זה שאנחנו יודעים להתנהל מתוך תקציב מסודר, שאנחנו יודעים אותו פחות או יותר מראש, על פי מבחנים סדורים, ואנחנו יודעים להתנהל ולתכנן את הספורט הזה.

<עומר שושני: אנחנו לא איגוד מהגדולים, אבל מאוד חשוב לנו לדעת שאנחנו יודעים להתנהל בתוך הדבר הזה.

רחל עזריה: ממתי אתם קיימים?

<עומר שושני: כמה וכמה שנים.

רחל עזריה: מה זה, 10-7, 20-12?

<עומר שושני: מאז שחוקק החוק לספורט מוטורי, ב-2012.

רחל עזריה: לאחרונה.

<קריאה: הם יחידה בתוך המשרד.

<קריאה: שלא יציג את עצמו - - -

<גיא אטיאס: ממש לא נכון.

<קריאה: יוסי, סליחה.

<גיא אטיאס: יוסי ניסה - - -

רחל עזריה: גיא, סליחה, אני מצטערת.

רחל עזריה: חברים, יש כלל בכנסת - - -

<גיא אטיאס: זה ממש לא נכון.

<עומר שושני: לא, אבל, גברתי - - -

רחל עזריה: סליחה, זה לא משנה - - -

<עומר שושני: אבל רק לעמוד על הדיוקים.

<עומר שושני: אנחנו לא - - -

רחל עזריה: לא, אנחנו לא מדייקים.

<עומר שושני: אה, אנחנו לא?

רחל עזריה: לא.

רחל עזריה: לא.

רחל עזריה: אין חובה.

רחל עזריה: כל אחד יכול לומר מה שהוא רוצה.

<גיא אטיאס: הוא עמותה.

<עומר שושני: אם אנחנו לא בענייני דיוקים, אז בסדר.

רחל עזריה: זה בסדר גמור, בדיוק.

רחל עזריה: זה הכלל.

עיסאווי פריג': אבל לנו חשוב לשמוע את האמת.

<גיא אטיאס: זו האמת.

רחל עזריה: האמת היא יחסית.

<עומר שושני: לא, היא לא יחסית, גברתי.

<עומר שושני: היא אבסולוטית, אנחנו לא גוף בתוך המשרד, נקודה.

רחל עזריה: בסדר, הכול בסדר.

רחל עזריה: אדוני - - -

<עומר שושני: אין הבדל בינינו לבין איגוד הכדורגל.

רחל עזריה: אדוני, לא צריך להתייחס להערות ביניים, זה בסדר גמור.

<עומר שושני: אנחנו עמותה לכל דבר.

רחל עזריה: אוקיי.

רחל עזריה: הלאה, מנכ"ל הפועל.

<יורם אורנשטיין: לי יש רק שאלה אחת והיא באמת השאלה המהותית וזה הנושא של הפלאט והבטחה של תקציבים ב - - - בימים אלה מבטיחים עלייה של 200 עד 240 מיליון שקל בנושא של השידור הציבורי, התאגיד החדש, ומשריינים חלק מסוים לטובת שידורי ספורט בענף הכדורגל והכדורסל, זאת אומרת שבעצם כן אפשר לעשות חקיקה עם הבטחה של תקציבים כאלה ואחרים לתחומים מסוימים.

<יורם אורנשטיין: אני חושב שגם כאן

<יורם אורנשטיין: אפשר להבטיח שבאמת תקציבי הספורט לא יפחתו ואני לא חושב שזה נבון לבוא - - - הרי בסופו של דבר התקציב של משרד התרבות והספורט הוא 140 מיליון שקל והוא לא גדל כבר מספר שנים, זה ברור שאם עד היום הקצו לדוגמה לאיזה עמותות בתוך הרשויות המקומיות כסף ופתאום יצטרכו כסף לקריטריונים, אז ייקחו את זה משם.

<יורם אורנשטיין: הרי אין מאיפה לקחת, אין רזרבה יותר מדי גדולה למשרד התרבות והספורט וגם אני, כמו עיסאווי וכמו חברים אחרים, די חרדים שבאמת הסיבוב הזה יהיה סיבוב לשנתיים ואחר כך התקציבים לעניין הספורט יילכו ויפחתו.

עיסאווי פריג': יורם, יש לי שאלה, ה-140 מיליון שקל, זה כתוצאה מתכנות - - - הספורט?

<יורם אורנשטיין: לא, לא קשור.

רחל עזריה: טוב, חברים, יש עוד מספר אנשים שנרשמו, אנשים שגם דיברו בפעם שעברה.

רחל עזריה: אנחנו נתחיל בהקראה ואחר כך נענה.

<אלון גרנות: רחל, נקודה אחת חשובה שלא עלתה פה - - -

רחל עזריה: ומי אתה?

<אלון גרנות: אלון גרנות, יושב ראש איגוד הגולף.

<אלון גרנות: נקודה אחת חשובה, בעניין האגודות.

<אלון גרנות: מה שקורה כרגע שקבעו מספר גופי רוחב, שאחד מהם יכול להיות גם איגודי הספורט.

<אלון גרנות: רוב האנשים פה לא יודעים את זה, באיגודי הספורט, אם תקציב ההנהלה וכלליות שלהם הוא מעל אחוז מסוים הם נקנסים בתקציב.

<אלון גרנות: אם גופי האגודות יעברו דרכנו מן הסתם נצטרך עוד כוח אדם של הנהלה וכלליות, אוסרים עלינו להעביר את תקציבי האגודות בתקציבים שלנו כי אנחנו רק צינור - - -

רחל עזריה: רגע, שנייה, את זה אתם יודעים לפתור?

רחל עזריה: אני בטוחה.

רחל עזריה: אני מכירה את יוסי שרעבי, הדברים האלה, הוא פותר עוד לפני ש - - -

<אלון גרנות: אין בעיה, רק צריך שיפתרו אותם.

<אלון גרנות: בסדר גמור.

רחל עזריה: בסדר, מעולה.

רחל עזריה: נתחיל בהקראה.

עיסאווי פריג': את רוצה הקראה עם דיון על כל סעיף?

<ורד קירו זילברמן: לא, אני אקריא, כי יש גם הערות למשרד האוצר, לי יש הערה, אני פשוט רוצה שנסיים את זה כי אחרת לא נוכל ל - - -

עיסאווי פריג': את עושה הקראה ודיון?

רחל עזריה: לא, הקראה.

רחל עזריה: אנחנו פשוט מקריאים, שנדע שהקראנו.

רחל עזריה: אני מזכירה שאנחנו בחוק ההסדרים, אנחנו בלו"ז, אנחנו נקריא, שנדע שהקראנו.

רחל עזריה: חברים, אני אסביר לכם את הנוהל עכשיו.

רחל עזריה: הקראה, תהיה הקראה, אתם תשמעו את ורד מקריאה מהר.

רחל עזריה: זה הנוסח המקורי, בלי שום שינוי.

רחל עזריה: ההערות יתווספו.

עיסאווי פריג': אז למה שלא נקבל נוסח חדש?

רחל עזריה: יש כללים, אנחנו צריכים - - -

עיסאווי פריג': אנחנו בכללים.

רחל עזריה: אתה בכללים, הם לא מכירים, אני מסבירה להם.

רחל עזריה: אני רוצה להקריא, אחר כך נכניס את כל השינויים, הם עדיין מנסחים את השינויים.

<ורד קירו זילברמן: אני רק רוצה להדגיש, יש תיקונים שנוספו או משרד האוצר מבקש להוסיף תיקונים שממש הרגע גם אני למדתי עליהם, לכן אנחנו מקריאים את הנוסח הכחול וככל שיהיו שינויי נוסח ועדכוני נוסח מתבקש משרד האוצר להציג אותם.

<ורד קירו זילברמן: חבר הכנסת פריג', גם אני לא יודעת על - - -

עיסאווי פריג': מתי נקבל נוסח חדש?

<ורד קירו זילברמן: עכשיו הם יציגו בפניי ואנחנו נשים את זה עד מחר.

עיסאווי פריג': עד מחר אני אקבל נוסח חדש?

<ורד קירו זילברמן: כן, אנחנו נעלה את זה ונפרסם את זה, בהחלט, עם כל התיקונים.

<ורד קירו זילברמן: תיקון חוק להסדר ההימורים בספורט.

<ורד קירו זילברמן: 9.

<ורד קירו זילברמן: בחוק להסדר ההימורים בספורט התשכ"ז-1967 (בפרק זה – החוק להסדר ההימורים בספורט) – בסעיף 1א – בהגדרה "הסכמים עם גופי ספורט", הסיפה החל במילים "ולמעט הסכמים" – תימחק; ההגדרה "המועצה הלאומית לספורט" – תימחק; בסעיף 4(א) – ברישה, במקום "11 חברים" יבוא "7 חברים"; פסקאות (4) עד (7) – יימחקו; בסעיף 5א – בסעיף קטן (ב), במקום הסיפה החל במילים "יהיה נציג ציבור שימונה בהתייעצות" יבוא "יהיה נציג ציבור; יושב ראש המועצה לא יהיה חבר בוועדת הביקורת"; בסעיף קטן (ג), פסקה (5) – תימחק; בסעיף 7 – בסעיף קטן (ד) – בפסקה (1), בסופה יבוא "בתום שלושה חודשים מתום כל שנת כספים (להלן – דוחות כספיים שנתיים)"; במקום פסקה (2) יבוא: "(2) דוחות כספיים תקופתיים סקורים ותחזית ליתרת הכנסות מעודכנת עד תום שנת הכספים, עד תום 60 ימים מתום כל אחד משלושת הרבעונים הראשונים של שנת הכספים (להלן – דוחות כספיים רבעוניים); לעניין זה "רבעון" – תקופה של שלושה חודשים רצופים, שתחילתה ב-1 בינואר, ב-1 באפריל וב-1 ביולי של כל שנה;"; אחרי פסקה (2) יבוא: "(3) הודעות, דיווחים ודוחות שנתיים, תקופתיים ומידיים, כפי שקבעו השרים בתקנות;" בסעיף קטן (ה), אחרי "הדוחות הכספיים השנתיים" יבוא "ועל הדוחות הכספיים הרבעוניים"; בסעיף 8, במקום "ובאישור ועדת הכספים של הכנסת" יבוא "ולאחר שניתן לשר העבודה, הרווחה והשירותים החברתיים, פרק זמן של 21 ימים להעביר לשרים את עמדתו בעניין התכנית המוצעת";

<קריאה: מתי אנחנו מעירים?

עיסאווי פריג': זה רק הקראה.

רחל עזריה: זו הקראה טכנית.

<קריאה: אבל אם יש לנו הערות?

רחל עזריה: אני אסביר שוב.

רחל עזריה: זה לא הנוסח, זה הנוסח המקורי, לפני כל העבודה שעשינו, אבל יש שלב טכני שנקרא הקראה.

רחל עזריה: אנחנו עושים את זה, פשוט להעביר את השלב הזה, אחר כך כל התיקונים, היום אמור להיות מפורסם נוסח עם כל התיקונים שכבר עשינו, כבר לדי הרבה דברים ניתנו תשובות והם צריכים להיות בנוסח.

רחל עזריה: יש נושאים שעוד לא טופלו והם יצטרכו להיכנס לנוסח, אז מחר, כשנגיע לדיון, כבר יהיה נוסח שאתם תראו את התיקונים.

<ורד קירו זילברמן: היום אחר הצהריים.

רחל עזריה: לא, אבל מחר כשהם יגיעו לדיון - - -

<קריאה: כולל דברים שנעלה עכשיו?

רחל עזריה: דברים שהועלו - - - בוא נראה, אנחנו נסיים את ה - - -

<קריאה: טכנית פשוט, אם יש לנו - - -

רחל עזריה: אבל אני עונה לך טכנית.

רחל עזריה: זה לא משנה, אנחנו צריכים להקריא.

<ורד קירו זילברמן: בסעיף 8ג(ג), בפסקה (2), הסיפה החל במילים "אישור השרים לפי פסקה זו" – תימחק; בסעיף 9 – במקום כותרת השוליים יבוא "יתרת ההכנסות"; בסעיף קטן (א), הסיפה החל במילים "ותשמש לקידומם ולפיתוחם" – תימחק; אחרי סעיף קטן (א) יבוא: "(א1) המועצה תעביר למדינה את יתרת ההכנסות החיובית שנצברה, כמפורט להלן: במועד הקבוע בסעיף 7(ד)(1) להגשת כל דוח כספי שנתי – את יתרת ההכנסות לפי הדוח הכספי השנתי, בניכוי הסכומים ששולמו לפי פסקה (2) באותה שנת כספים; במועדים הקבועים בסעיף 7(ד)(2) להגשת כל דוח כספי רבעוני – את יתרת ההכנסות שנצברו ברבעון לפי אותו דוח; סעיפים קטנים (ב) עד (ב1א) – בטלים; בסעיף קטן (ג), במקום "ההכנסות, ההוצאות וחלוקת היתרות" יבוא "ההכנסות וההוצאות"; סעיפים קטנים (ג1) ו-(ד) – בטלים; בסעיף 9א, סעיף קטן (ב) – בטל; בתוספת הראשונה, בפסקה (1), במקום "הדוח הכספי השנתי" יבוא "הדוח הכספי השנתי/הדוח הכספי הרבעוני" ובמקום "לשנת" יבוא "לתקופה".

<ורד קירו זילברמן: תיקון החוק להסדר ההימורים בספורט – תחילה והוראת מעבר.

<ורד קירו זילברמן: 10 על אף סעיף 38 לחוק זה, שר התרבות והספורט ושר האוצר רשאים לדחות, בצו, את מועד ביטולן של פסקאות (1) עד (5) ו-(7) של סעיף 9(ב1) לחוק להסדר ההימורים בספורט, כנוסחו בסעיף 9(7)(ד) לחוק זה, כולן או חלקן, לתקופה שלא תעלה על שלושה חודשים.

<ורד קירו זילברמן: נדחה, בצו, מועד ביטולן של הוראות סעיף 9(ב1) לחוק להסדר ההימורים בספורט, כולן או חלקן, לפי סעיף קטן (א), בתקופת הדחייה יקראו את סעיף 9(ב1) לחוק להסדר ההימורים בספורט כך: במקום הרישא יבוא "מהכספים שיועברו למועצה לפי סעיף 7(ג), היא תקצה"; בפסקה (1), (2), (3) ו-(7), בכל מקום, במקום "שתקבע המועצה הלאומית לספורט" יבוא "שיקבעו השרים".

<ורד קירו זילברמן: כספים שהוקצו כדין על ידי המועצה להסדר ההימורים בספורט לפי סעיף 9(ב1) לחוק להסדר ההימורים בספורט, כנוסחו ערב תחילתו של חוק זה, וטרם שולמו עד יום תחילתו של חוק זה, ישולמו על ידי משרד התרבות והספורט כאילו הוקצו על ידו בהתאם למבחנים לתמיכה; נדחה, בצו, מועד ביטולן של הוראות סעיף 9(ב1) לחוק להסדר ההימורים בספורט, כולן או חלקן, לפי סעיף קטן (א), יראו לעניין סעיף קטן זה את המועד הנדחה כאמור כיום תחילתו של חוק זה.

<ורד קירו זילברמן: על אף האמור בכל דין או הסכם, ביום תחילתו של חוק זה כל הזכויות וטובות ההנאה של המועצה עקב כספים שהוקצו כדין על ידה לפי סעיף 9(ב1)(6) לחוק להסדר ההימורים בספורט, כנוסחו ערב תחילתו של חוק זה, יועברו למדינה ויראו אותן כזכויות וטובות הנאה של המדינה.

<ורד קירו זילברמן: מי שמונה כחבר המועצה להסדר ההימורים בספורט לפי סעיף 4(א)(4) עד (7) לחוק להסדר ההימורים בספורט, כנוסחו ערב תחילתו של חוק זה, יחדל לכהן בתפקידו ביום תחילתו של חוק זה.

<ורד קירו זילברמן: החוק להסדר ההימורים בספורט – הוראות שעה.

<ורד קירו זילברמן: 11.

<ורד קירו זילברמן: ביום כ"ד בטבת התשע"ט (1 בינואר 2019), תעביר המועצה למדינה את יתרת המזומנים וכן את כל הכנסות המימון שהתקבלו במועצה מהשקעת יתרות המזומנים.

<ורד קירו זילברמן: המנהל הכללי של משרד התרבות והספורט ימנה רואה חשבון שילווה את פעילות המועצה, בתקופה שמיום פרסומו של חוק זה עד המועד שבו תעביר המועצה להסדר ההימורים בספורט למדינה את יתרות המזומנים והכנסות המימון כאמור בסעיף קטן (א), ולעניין זה יחולו הוראות אלה: רואה החשבון יהיה מוסמך לבצע את כל הפעולות הנוגעות לשימוש ביתרות המזומנים או ביתרת ההכנסות, או להתחייבויות הכספיות של המועצה ולקבל כל מידע הנוגע להן; המועצה תיתן לרואה החשבון גישה למערכות המידע של ניהול ההתחייבויות הכספיות והנכסים; התחייבות כספית מטעם המועצה לא תחייב אותה, אלא אם כן חתם עליה גם רואה החשבון, והתחייבות כספית שלא נחתמה כראוי – בטלה; על כל התחייבות כספית מטעם המועצה יצוין בכתב כי מונה למועצה רואה חשבון לפי סעיף זה וכי היא תחייב את המועצה רק אם נחתמה על ידו כאמור; התחייבויות כספיות שניתנו או סכומים מיתרות המזומנים לא ישולמו או יועברו, אלא אם כן נחתמו על ידי רואה החשבון.

<ורד קירו זילברמן: בסעיף זה – "המועצה" – המועצה להסדר ההימורים בספורט כמשמעותה בחוק להסדר ההימורים בספורט; "התחייבות כספית" – התחייבות כספית הקשורה להקצאה לפי סעיף 9(ב1) לחוק להסדר ההימורים בספורט, כנוסחו ערב פרסומו של חוק זה, לרבות בחוזה, בכתב התחייבות, במסמכי תשלום או בהסדר פשרה המוגש לבית המשפט או לבית דין כדי לקבל תוקף של פסק דין; "יתרת הכנסות" – כהגדרתה בחוק להסדר ההימורים בספורט; "יתרות המזומנים" – סך הסכומים שהמועצה הקצתה לחלוקה כתמיכה, לפי סעיף 9(ב1) לחוק להסדר ההימורים בספורט כנוסחו ערב פרסומו של חוק זה, אך טרם הועברו בפועל למקבלי התמיכה.

רחל עזריה: תודה.

רחל עזריה: אנחנו לא סיימנו את ההקראה, אבל עשינו חלק משמעותי.

רחל עזריה: כן, גיא, אני מבקשת שתתייחס לנושאים שהועלו.

<גיא אטיאס: הועלתה סוגיה של כספים לא מנוצלים.

<גיא אטיאס: חשוב להבהיר שהמדינה עובדת גם עם כספים לא מנוצלים.

<גיא אטיאס: בעולם שלנו זה נקרא עודפים מחויבים.

<גיא אטיאס: גוף שלא הוציא את הכסף באותה שנת פעילות והייתה התחייבות כנגד הכסף זה כסף שעובר משנה לשנה בצורת עודפים מחויבים, זה מונח מאוד ידוע ומוכר.

<קריאה: בכפוף לאישור ועדת הכספים של הכנסת.

<יוסי שרעבי: צריך לדאוג שלא יהיה דבר כזה.

<גיא אטיאס: בסדר, אבל נשאלה השאלה.

<יוסי שרעבי: במידה שיש.

יואל רזבוזוב: שלא יהיה כסף לא מנוצל, אבל אם יש - - -

<קריאה: במידה שיש ויש התחייבות - - -

<יוסי שרעבי: שלא נגיע למצב שיש עודפים.

יואל רזבוזוב: זה ברור, זה המצב הקלאסי, אבל אם יש - - -

<גיא אטיאס: זה עודפים מחויבים, חבר הכנסת רזבוזוב.

יואל רזבוזוב: זה חייב לעבור בוועדת כספים?

<גיא אטיאס: העודפים המחויבים מגיעים למשרד אחרי פנייה בוועדת כספים.

<קריאה: אתם יכולים לדעת שיעורים של הכספים האלה שלא מנוצלים לפי השנים האחרונות בטוטו.

<הדס פרבר: לא, אתם מבלבלים בין שני דברים.

רחל עזריה: כן, בבקשה, היועצת המשפטית.

<הדס פרבר: עקרונית כל כסף שמגיע לתקנה מחולק בין הגופים שזכאים לו באותה תקנה.

<הדס פרבר: נרשמה התחייבות ולגוף מאיזה שהיא סיבה לא יכול לממש אותה, לא הגיש את הדוחות, זה חלק מהעודפים המחויבים שעוברים לשנה הבאה.

יואל רזבוזוב: אז זה נכנס כללית לקופת ה - - -

<גיא אטיאס: עודפים מחויבים, אז זה מגיע למשרד - - -

יואל רזבוזוב: לא יודע, במשרד החינוך, כשיש רזרבות שנשארות במיליארדים - - -

<קריאה: הלוואי שנגיע למיליארדים.

רחל עזריה: בבקשה, מנכ"ל משרד התרבות והספורט.

<יוסי שרעבי: יש פרוצדורה ברורה של עודפים מחויבים, יש עודפים מחויבים שמגיעים, מביאים את זה לוועדת הכספים, ועדת הכספים מאשרת אותם, זה עובר לפנייה תקציבית בשנה אחרי זה.

<יוסי שרעבי: אנחנו צריכים לשאוף לא להגיע למצב הזה.

יואל רזבוזוב: אבל זה כסף לא צבוע?

יואל רזבוזוב: זה כסף - - -

<גיא אטיאס: זה כסף צבוע.

<גיא אטיאס: חברים, בואו נבהיר, זה שהכסף מגיע בשנה עוקבת זה עדיין עבור שנת הפעילות הקודמת.

<גיא אטיאס: עודפים מחויבים הם בגין שנת הפעילות שבה נוצרה ההתחייבות.

<גיא אטיאס: לכן הם נקראים עודפים מחויבים והם לא נקראים - - -

יואל רזבוזוב: אבל רק שנייה, יש לי שאלה.

<גיא אטיאס: ברור, יורם?

<יורם אורנשטיין: למי הם מחולקים אחרי זה?

<גיא אטיאס: לאותם גופים שהתחייבו בגינם.

רחל עזריה: שהתחייבו.

רחל עזריה: רגע, זה עובד ככה, מתחייבים לתת כסף - - -

<יורם אורנשטיין: הפועל קטמון לא הצליחו להגיש מסמכים בזמן, לא קיבלו תקציב בשנת 2019, מה קורה עם הכסף הזה?

<יוסי שרעבי: יקבלו את זה שנה אחרי.

<יוסי שרעבי: אבל יקבלו פחות כסף.

יואל רזבוזוב: אם הם לא הגישו?

יואל רזבוזוב: אבל למה, צריך להעניש אותם?

<גיא אטיאס: אם הם הגישו את הטפסים ונוצרה התחייבות והם לא הביאו את הטופס לתשלום, הוא מקבל את זה בשנה לאחר מכן.

יואל רזבוזוב: ואם הם לא הגישו?

יואל רזבוזוב: בכלל לא הגישו - - -

<גיא אטיאס: אז זה מחולק לכל השאר.

יואל רזבוזוב: מחולק?

יואל רזבוזוב: אז זה מה שאני אומר, הכסף - - -

<גיא אטיאס: כן, לא נשאר ל - - - מחולק לכלל הקבוצות.

יואל רזבוזוב: הוא מחולק באותה שנה לכלל ה - - -

<גיא אטיאס: כן.

<גיא אטיאס: אפשר רגע?

<יורם אורנשטיין: גברתי היושבת ראש, זה חשוב לנו להבין את המצב.

רחל עזריה: אני מסכימה.

רחל עזריה: אני יודעת, זה דיון ארוך, אין לנו עוד הרבה זמן, יש עשר דקות, רבע שעה.

רחל עזריה: ברוך הבא, חבר הכנסת מקלב.

אורי מקלב: אני מתנצל.

אורי מקלב: אנחנו במקביל, לא רק שאני חבר בוועדה, אני גם מנהל ועדה.

רחל עזריה: כן, אני יודעת, יש לך הרבה חקיקה.

אורי מקלב: אנחנו עכשיו עברנו חקיקה עכשיו בוועדת המדע והטכנולוגיה שכל משרדי הממשלה, יהיה אפשר לפנות אליהם גם בדרך מקוונת, דהיינו לא דרך פקסים, דרך מיילים.

אורי מקלב: הפסקנו עם הפקסים.

רחל עזריה: זה אתמול היה במליאה.

אורי מקלב: זה חוק אחר, זה חוק שמכוון את כולם, הרבה יותר רחב.

אורי מקלב: זה חוק של דוד ביטן.

רחל עזריה: טוב, אז גם אתם תוכלו להגיש במיילים ולא רק בפקסים.

רחל עזריה: בבקשה, שקד.

<שקד כסלו: אז בהמשך לישיבה הקודמת יש כל מיני תיקוני נוסח שאנחנו - - -

רחל עזריה: שנייה, השאלה שלך.

רחל עזריה: בבקשה, תשאל.

<יורם אורנשטיין: הפועל קטמון הגישה בקשה, הבקשה לא הושלמה ולכן כיוון שהיא לא הושלמה גם לא נוצרה התחייבות וכיוון שלא נוצרה התחייבות, את ההתחייבות שלא נוצרה אי אפשר לגרור לשנה אחריה.

<יורם אורנשטיין: הכספים האלה, שנשארים באיזה שהוא מקום, או בתקציב המדינה או בתקציב המשרד, בעבר היו הכספים האלה מחולקים בין שאר הקבוצות של הספורט.

<גיא אטיאס: חד וחלק.

<יורם אורנשטיין: נקודה.

<יורם אורנשטיין: זאת אומרת קטמון אמנם לא תקבל את הכסף לשנה ספציפית - -

<גיא אטיאס: אבל שאר הספורט יקבל.

<יורם אורנשטיין: - - אבל הכסף יתקבל לטובת ההקצבות.

<גיא אטיאס: לשאלת יורם, כמו שאמרת, זה מחולק לשניים.

<גיא אטיאס: היה ונוצרה התחייבות כנגד קטמון והם לא הצליחו להגיש את דוח הביצוע לתשלום, הכסף הזה יעבור כעודף מחויב ויינתן לה בשנה לאחר מכן בגין שנה קודמת.

<גיא אטיאס: זה לא בגין שנת הכספים לאחר מכן, זה בגין שנה קודמת.

<גיא אטיאס: היה ולא נוצרה התחייבות, שאר הכסף נכנס למודל ומחולק לשאר האגודות, הפועל קטמון לא תקבל את הכסף, שאר הקבוצות יקבלו את הכסף.

<גיא אטיאס: עודף לא יוחזר לקופת המדינה.

<קריאה: אבל זה מובטח לספורט, או שזה יכול להיות גם לתרבות?

<גיא אטיאס: רק לאותה תקינה, לאגודות ואיגודים.

<קריאה: זה השלמה של יוני שנה אחרי זה?

<קריאה: כן, ההפרשים של הטוטו.

<גיא אטיאס: כן.

רחל עזריה: תודה רבה.

רחל עזריה: עכשיו, שקד, משרד האוצר, הלשכה המשפטית.

<שקד כסלו: אז כמה שינויים בנוסח בהמשך לישיבה הקודמת ולדיונים שנעשו אחריה.

<שקד כסלו: הדוחות התקופתיים, הכספיים התקופתיים הסקורים הרבעוניים יוגשו בחלוף 60 יום אחרי תום הרבעון ולא 30 יום.

<שקד כסלו: הכסף שיועבר בהתאם - - -

<יורם אורנשטיין: את יכולה להפנות אותנו לסעיף, שנדע על מה את מדברת?

<שקד כסלו: זה (4)(א)(2), בהתאם הכספים שיועברו לפי אותם דוחות תקופתיים רבעוניים, יועברו 15 ימים אחרי הגשת הדוח כשאם המועצה להסדר ההימורים בספורט תמצא שיש צורך להשאיר אצלה עוד כספים ולא להעביר את כל הכספים בהתאם לדוח הרבעוני הסקור היא תוכל להעביר בקשה בעניין לממונה על התקציבים בהתאם לאישור שלו בכתב ומראש, בתנאים שהוא יקבע, אפשר יהיה להשאיר אצלם סכום עד למועד ההעברה הבא, ברבעון שאחרי או לפי הדוח החצי שנתי המבוקר, יוכלו להשאיר אצלם את הסכום שייקבע על ידי הממונה על התקציבים באוצר.

<שקד כסלו: ולעניין רואה החשבון המלווה.

<שקד כסלו: יהיו לו סמכויות לגבי כל ההתחייבויות הכספיות של המועצה, אבל הוא יהיה מחויב - - -

<איציק לארי: העתידיות.

<שקד כסלו: העתידיות, ההתחייבויות הכספיות שעליהן הוא יהיה חייב לחתום יהיו רק התחייבויות כספיות לעניין תכנית המתקנים.

<איציק לארי: עדיין יש לנו הסתייגות ואני חייב להביע גם את ההסתייגות של היושב ראש שלנו, שעדיין מסתייג.

<איציק לארי: כלומר אנחנו עדיין - - -

רחל עזריה: אני מבינה שאלה דברים שסוכמו ביניכם.

<איציק לארי: עדיין לא סוכם, אבל הנקודה הזו של התחייבות גם על קרן המתקנים עדיין לא מקובלת עלינו ואני מציג פה גם את עמדת היושב ראש שלנו.

רחל עזריה: נכון, כי באמת הנקודות האלה זה נקודות שנעשו בעבודה משותפת.

רחל עזריה: עוד משהו?

רחל עזריה: סיימת?

<יורם אורנשטיין: גם עמדתם של הדירקטורים בטוטו הושמעה ולכן גם שונה סעיף 10(ג), בנושא של שינוי, הנושא של 'ישולמו'.

<גיא אטיאס: זה כבר אמרנו, זה אמרתי בתשובה.

<גיא אטיאס: זה בקריאה הראשונה תוקן.

<ורד קירו זילברמן: הערה של הייעוץ המשפטי של הכנסת, שמופנית בעיקר למשרדי הממשלה וכבר מקובלת עליהם, זה להוסיף בצורה מפורשת חובת היוועצות עם נציג של משרד הרווחה ולא רק לכתוב שם שהוא יעביר את עמדתו תוך 21 יום.

<ורד קירו זילברמן: למעשה המהות נשארת אותה מהות, זה סמנטיקה ניסוחית.

רחל עזריה: אנחנו לא נפתח את זה עכשיו.

רחל עזריה: חבר הכנסת אורי מקלב, אנחנו לקראת סיום, בבקשה.

אורי מקלב: קודם כל תרשי לי בהזדמנות הזו להודות לך על הזמן הרב שאת הקדשת לדיונים האלה.

אורי מקלב: באמת זה שינוי מהותי, אבל נתת לוועדה לרדת לפרטים ולא דילגת.

אורי מקלב: על פי רוב בציר זמן כזה לפעמים לא יורדים לכל פרטי הפרטים, אבל תחת ידך, נתת לכולם את האפשרות להתבטא.

אורי מקלב: אני רק רוצה לדבר על דבר אחר.

אורי מקלב: כיום, כשהטוטו היא זאת שמחליטה ומובילה ובונה, יש איזה אגף בתוך הטוטו שהוא אחראי על הבנייה, על הפיקוח, על הבקרה - - -

<קריאה: קרן המתקנים.

אורי מקלב: אבל זה מספר עובדים.

אורי מקלב: מה קורה עם העובדים האלה עכשיו?

אורי מקלב: שאלת את זה?

יואל רזבוזוב: לא, לא שאלתי.

יואל רזבוזוב: רציתי לשאול.

אורי מקלב: בתהליכים כאלה, גם בטוטו, כשביטלנו את סוג ההימורים, ראינו לנכון לדאוג גם לאותן תחנות שהשקיעו ולא השארנו אותם, נתנו איזה מנגנון של פיצוי.

אורי מקלב: כל העובדים האלה, מה קורה איתם?

רחל עזריה: אז קודם כל אני שמחה שהגעת, חבר הכנסת מקלב, אתה ידוע בדאגה בשלך בדיוק לנושאים האלה.

אורי מקלב: אני חושב שכולנו.

רחל עזריה: לא, זה אומר שאתה עקבי.

רחל עזריה: אני אשמח לקבל התייחסות.

יואל רזבוזוב: כן, מה קורה עם העובדים של קרן המתקנים.

אורי מקלב: על כמה מדובר גם.

יואל רזבוזוב: הם שישה, שבעה?

<גיא אטיאס: בכל מקרה הסוגיה הזו כבר נדונה בין משרד הספורט למשרד האוצר.

<גיא אטיאס: האינטרס של המשרד, אנחנו אמרנו את זה, שהידע שנמצא במועצה להסדר ההימורים יישמר ויועבר למשרד.

<גיא אטיאס: אנחנו רוצים כמשרד להעתיק את העובדים, לא את כולם, חלקם, אבל להעתיק את העובדים מהמועצה להסדר ההימורים - - -

רחל עזריה: אתה לא יכול להעתיק אותם, אתה יכול לקלוט.

<גיא אטיאס: לקלוט, סליחה.

<גיא אטיאס: בכל מקרה הסוגיה הזאת נבחנת משפטית, איך אנחנו - - -

יואל רזבוזוב: ואיך לממן אותם?

<גיא אטיאס: אנחנו מקבלים תקנים.

<גיא אטיאס: חבר הכנסת רזבוזוב, אנחנו מקבלים תקנים.

רחל עזריה: משרד האוצר, אתם סגרתם תקנים?

<תמיר כהן: אני אגיד.

<תמיר כהן: כמו שגיא פירט, במסגרת צוות היישום, ויוסי המנכ"ל שותף לכל המהלך הזה, אנחנו בוחנים באמת איך לשמר את הידע ולקלוט חלק מהפונקציות שנמצאות היום במועצה במסגרת המשרד.

<תמיר כהן: הדברים נבחנים.

<תמיר כהן: עוד סוגיה באופן כללי, לגבי כוח האדם במועצה, כמו שהמנכ"ל יודע ואנשי המועצה יודעים, תקני כוח האדם או הכמויות של כוח אדם שעובד ומאויש במועצה מאושר במסגרת הצעת התקציב של המועצה מדי שנה.

<תמיר כהן: כרגע אין כוונה להוריד שום תקן כוח אדם, כך שמבחינת העובדים של המועצה שום דבר לא השתנה.

אורי מקלב: אבל השאלה אם יהיו עובדים שיפוטרו בעקבות כך, האם ישנו להם את הדרגה שלהם, או את התפקיד שלהם?

אורי מקלב: אנחנו בסך הכול צריכים לדאוג לאנשים, מאחורי הדברים במהלך כזה אסור לנו לרמוס אנשים, לשנות להם ויכול להיות לפגוע באנשים.

אורי מקלב: אנחנו, אני חושב שהוועדה רוצה לציין וגם רוצה לדעת את הסיכומים שהיו.

אורי מקלב: אתה יודע, במשא ומתן בין עובדים אפשר להכריח אותו ואפשר להגיע איתו למשא ומתן.

אורי מקלב: אני חושב שיש חשיבות מאוד גדולה, כשעושים מהלך כזה, לא לפגוע בעובדים שעשו את עבודתם נאמנה ובאמת השקיעו וקידמו, יש להם מומחיות והרבה שנים הם נמצאים והם ימצאו את עצמם בחוץ, אנחנו לא יכולים לפגוע בתהליך כזה חשוב בעובדים.

אורי מקלב: צריך לעשות איזה הבטחה בעניין הזה או סיכום בעניין הזה.

<יורם אורנשטיין: עובדים התארגנו בהסתדרות ומנהלים משא ומתן עם הנהלת הטוטו, אני מעריך שהם יידעו לסגור את השאלטר כשצריך ואז לא יהיו - - -

אורי מקלב: לא, אנחנו לא רוצים להגיע לזה.

יואל רזבוזוב: לא, השאלה גם, קרן המתקנים, כשאומרים פחות אנשים, האם יהיו לנו פחות מתקני ספורט?

<תמיר כהן: אני אגיד מהפן של אגף תקציבים, מבחינת מה שיוסי התייחס קודם.

<תמיר כהן: משרד התרבות והספורט יקבל את כל הצרכים ואת כל היכולות בשביל ליישם את המהלך הזה על הצד הטוב ביותר ושעולם הספורט ירוויח מזה.

<תמיר כהן: בסוף זה כולל גם תקני כוח אדם.

אורי מקלב: שיושבת הראש תבקש את המסקנות כדי לראות - - -

רחל עזריה: כמובן, אני אבקש לראות - - -

אורי מקלב: שהוועדה תעקוב אחרי מה שקורה עם העובדים האלה כדי שאנחנו נהיה שקטים.

רחל עזריה: ברור, בסדר גמור.

רחל עזריה: אני מבינה שזה עוד בעבודה אז אני מבקשת לקבל את המידע.

רחל עזריה: בבקשה.

<הילה זהבי: מרכז שלטון מקומי, הילה זהבי הדר.

<הילה זהבי: באותו עניין של קרן המתקנים רציתי לשאול מה קורה עם אמות המידה.

<הילה זהבי: אנחנו לא יודעים מה הולך לעלות בגורלם, אנחנו יודעים שחלק מהקריטריונים זה אשכול סוציואקונומי ואנחנו מוטרדים מזה שיכול להיות - - -

רחל עזריה: מה, בכלל או מה קרה עם ההתחייבות?

<הילה זהבי: מה הולך לקרות בעקבות הרפורמה.

רחל עזריה: כי אנחנו כבר קיבלנו תשובה בדיון הקודם.

<הילה זהבי: אנחנו רוצים שכל הרשויות יתוקצבו - - -

רחל עזריה: אין שינוי - - -

<גיא אטיאס: לא בהתחייבויות ולא בזכאויות.

<גיא אטיאס: אנחנו מעתיקים את תכנית המתקנים.

<הילה זהבי: אוקיי, אבל אנחנו רוצים שייכתב בחוק שהרשויות המקומיות מ-1 עד 10 כולן יתוקצבו.

רחל עזריה: טוב, זה נושא אחר.

רחל עזריה: זה נושא נוסף.

<הילה זהבי: במסגרת אמות המידה.

רחל עזריה: לא, זה נושא נוסף.

רחל עזריה: הנושא של מה שהיה הוא שיהיה זה אנחנו דאגנו שיהיה, את בעצם אומרת שאת רוצה לוודא שכולם - - -

<הילה זהבי: שלא יהיה מצב של שינוי עכשיו, שחס וחלילה יהיו רשויות שלא יתוקצבו פתאום.

<תמיר כהן: אני אתייחס ממש בקצרה.

<תמיר כהן: ישב פה גם שתי ישיבות ראש המועצה המקומית של קרית טבעון בתור נציג הוועדה, הוא שאל בדיוק אותן שאלות וקיבל תשובות.

<תמיר כהן: לפנים משורת הדין נענה פעם נוספת, כמו שגיא ציין, תכנית המתקנים 2027 מועתקת כמות שהיא, זכאויות, הרשאות, אמות מידה, בתוך תקציב משרד התרבות והספורט.

<תמיר כהן: מה שאת מעלה פה זו נקודה מקצועית, זה דיון, המשרדים תמיד פתוחים לדבר דיון מקצועי, פה זה לא המקום כרגע.

<יורם אורנשטיין: שאלה יותר ספציפית, אותן ארבע קרנות שוטפות בטוטו, של קרן המתקנים, תימשכנה גם השנה?

<יורם אורנשטיין: זאת אומרת ייפתחו במועד?

<קריאה: מועתק באותה דרך בדיוק.

<יורם אורנשטיין: באותה דרך, במועד?

<קריאה: יש לי הערות.

רחל עזריה: לא, אנחנו צריכים לסיים.

<קריאה: על ההקראה.

רחל עזריה: לא, על ההקראה, זה בדיוק הקטע - - -

<קריאה: אבל אם יש לנו הערה - - -

רחל עזריה: אבל זה לא רלוונטי.

רחל עזריה: ההקראה, אני מסבירה לך שזו שיטה טכנית, אנחנו מקריאים - - -

<קריאה: אבל שיטה טכנית, כשאנחנו מעירים על משהו אתם מקריאים.

רחל עזריה: לא, כי היום יהיה נוסח אחר.

רחל עזריה: היום מפורסם נוסח חדש, יש שלב טכני שצריך להקריא.

<קריאה: ואז נחזור מהתחלה?

רחל עזריה: אנחנו לא נצטרך לעשות את ההקראה - - -

<קריאה: אבל על מה שהיא הקריאה כבר יש לי הערה, שאתם לא תגעו בהן.

רחל עזריה: אדוני, תקשיב, מה שהיא הקריאה היא הקריאה, זה הליך טכני, היום יפורסם נוסח חדש.

רחל עזריה: אם בנוסח החדש עדיין יהיו בעיות בעיניך, אתה תעיר אותן, אבל אחרי שתראה את הנוסח הרלוונטי.

<קריאה: אני יודע שאתם לא מתכוונים להתייחס אליו, לכן אני רוצה להעיר מראש, שאולי יתייחסו ויכניסו את זה למחר.

רחל עזריה: אבל יש לנו עוד דיונים, זה בסדר, אנחנו עובדים על זה.

רחל עזריה: אבל אני צריכה לסיים, כי תיכף יש לי דיון בנושא החסמים ביבוא, אתה רוצה להיות?

רחל עזריה: טוב, אגב, קסדות אופניים, זה חלק מהדיון בחסמים ביבוא.

רחל עזריה: אני רוצה לסכם.

רחל עזריה: קודם כל אני רוצה להודות למשרד האוצר ומשרד התרבות והספורט וגם משרד המשפטים, על העבודה המאומצת.

רחל עזריה: אני חושבת שקיבלנו תשובות להרבה מאוד מהנושאים שעלו, החל מהנושא של התזרים, דרך הנושא של התמיכה באגודות הקטנות, דרך העניין של הבירוקרטיה.

רחל עזריה: עוד נושא שעלה בדיון בינינו, עלה בדיון הקודם ובדיון בינינו הגענו לאיזה שהוא פתרון וזה הנושא של פתרונות נקודתיים.

רחל עזריה: מה קורה, היה מישהו שאמר, בשתיים בלילה נמצא ב - - - ואמרנו שהפתרון יהיה, היה לנו סיכום של זה.

רחל עזריה: אמרנו שזה יהיה דרך התמיכה באגודות, שהם יוכלו לתת את המענה הנקודתי?

רחל עזריה: בסדר?

רחל עזריה: אוקיי.

רחל עזריה: אז בעצם הרוב המוחלט של הנושאים שעלו בדיון הקודם, אני חושבת שקיבלו מענה.

<קריאה: הפלאט לא קיבל מענה.

רחל עזריה: סליחה, גברתי.

רחל עזריה: אני באמצע סיכום, אף אחד לא מעיר באמצע סיכום, בטח לא בתגובה חצופה.

רחל עזריה: הנושאים שלא קיבלו מענה, ואלה הנושאים שאנחנו נדון בהם מחר, הנושאים שאנחנו נדון בהם, יש כמה, האחד זה הנושא של דיון שעלה כמה פעמים, של הבטחת גובה התקציב, שיש את ההסכם, אני מבקשת לראות את ההסכם לפני הדיון של מחר, שזה בעצם חלק מהדיון, אני צריכה לראות בהסכם האם יש התייחסות לעניין של אפשרות לקצץ בקיצוצי פלאט, בחוסר האפשרות.

רחל עזריה: אני חושבת שזה יוכל לקדם אותנו.

רחל עזריה: הנושא הבא שעלה ואנחנו לא הצלחנו לתת לו מענה ואנחנו נדון בו מחר, זה הנושא של המועצה, שזה חלק מהעניין של מה ההליך שיקטין את האפשרות לפוליטיזציה.

רחל עזריה: אני רוצה להציע משהו או להתייחס באיזה שהוא אופן.

רחל עזריה: איליה מאגף התקציבים נתן תשובה ואמר שגם בתקציב הביטחון המשרד הממשלתי מקבל את ההחלטה וגם ככה בכל התקציבים.

רחל עזריה: יש הבדל אחד, ואני רוצה להתייחס לזה וגם לקבל מכם איזה שהוא פידבק.

רחל עזריה: יש הבדל אחד, שההבדל הוא שכמעט בכל הנושאים האחרים, אם אנחנו מסתכלים מהזווית של הנושא ולא מהזווית של המשרד הממשלתי, אנחנו נגיד מסתכלים על חינוך, אז בחינוך יש הסכמי שכר עם העובדים, יש כללים לגבי תקצוב בתי ספר, יש כללים לגבי בניית בתי ספר והם כללים, הסכמים שהם לא בסמכות ובניהול של המשרד, אלא הסכמים חיצוניים שהמשרד מתנהל בתוכם, וכך יוצא שבתחום הזה יש הרבה מאוד ודאויות, לא משנה איזה שר נמצא.

רחל עזריה: פה, מה שמטריד אותי זה שיש פה איזה שהוא פתרון, שאני מתלבטת אם הוא נכון.

רחל עזריה: אני חייבת לומר שבעצם כל הסמכות עוברת למשרד התרבות והספורט כשאין עוגנים קבועים.

רחל עזריה: מצד אחד אני מבינה שיהיה נוח לכם יותר שמשרד אחד מרכז את הפעילות, מצד שני הדרך שהרבה פעמים פותרים זה שמייצרים איזה שהם איזונים ובלמים.

רחל עזריה: אני רוצה להעלות את זה בפניכם, כי מצד אחד זה כאילו יכול לייצר לכם סרבול בירוקרטי, זה עלול, כי ככה זה עובד, מצד שני זה מייצר עוד מסלולים של ודאות תקציבית, או שאם משתנה משהו הוא לא משתנה מיד.

רחל עזריה: אם זה כיוון שמבחינת

רחל עזריה: כם הוא רלוונטי אז אנחנו נפעל לבדוק מה הדרך שאפשר לעשות את זה.

רחל עזריה: ואני שוב אומרת, נגיד גם בתקציב הביטחון יש הרבה נושאים שהם בכלל לא נתונים לפתיחה, או שמתבצעים, נניח רכישה של מטוסי קרב, זה מתבצע בהחלטות ממשלה.

רחל עזריה: זאת אומרת יש עוד מסלולים שקורים במקביל.

רחל עזריה: אז אני אשמח לשמוע.

רחל עזריה: תחשבו על זה, לא צריך לתת לי תשובה עכשיו.

רחל עזריה: אם אתם חושבים שזה שווה את המחיר הבירוקרטי שאולי תשלמו, אבל אולי זה ייתן איזה שהיא ודאות נוספת, אז נבחן אם יש לנו דרך לתת לזה מענה.

רחל עזריה: אתם גם תחשבו על זה, בסדר?

רחל עזריה: יכול להיות שזה כיוון של פתרון.

רחל עזריה: ויכול להיות גם, אני מעלה את זה, שאתם אומרים 'אנחנו סומכים על משרד התרבות, אנחנו לא חוששים משינויים דרמטיים שיקרו'.

רחל עזריה: אני בעצם מעבירה אליכם את הכדור.

רחל עזריה: זה הפתרון היחיד שאני מצליחה לחשוב עליו שיכול לסייע.

רחל עזריה: אם לכם יש פתרונות אחרים אני גם אשמח לשמוע.

רחל עזריה: זה הנושא שאנחנו נדון בו מחר.

<תמיר כהן: רק נקודה.

רחל עזריה: זה שלב הסיכום, אם זה לא - - -

<תמיר כהן: נקודה קטנה.

<תמיר כהן: כל היושבים פה מסביב לשולחן, יש משהו אחד משותף, כולכם מבינים בספורט ובגופי הספורט, לי ולאיליה, בכובע השני שלנו אנחנו גם צוות מאקרו, אז אנחנו מכירים, אני חושב, אני אגיד בצניעות, מכירים תקציב ותקציב מדינה טיפה יותר לעומק.

<תמיר כהן: אני יכול להגיד לכם משהו, שכולם באים ואומרים פה פלאטים וקיצוצים רוחביים ואיך זה משפיע על התקציב, תפתחו את ספר התקציב ואתם תראו שלמרות שהיו הפחתות רוחביות וכל מיני דברים סעיפי התקציב גדלים, התקציב של המשרדים גדל, כלומר בנטו התקציבים גדלים.

<תמיר כהן: הטענה הזו תופסת מים עד מקום מסוים.

<תמיר כהן: עוד איזה אנקדוטה קטנה.

<תמיר כהן: גיא הציג מקודם שגופי הספורט, ההפחתות ככל שיהיו לא ישפיעו על גובה התקציב של גופי הספורט, זאת הוודאות המקסימלית.

<תמיר כהן: מעבר לזה יוסי בא והציג שזה גם הזדמנות, כי מפה התקציב רק יכול לעלות, אפרופו מה שאריק הציג בישיבה הראשונה, שבהשוואה בינלאומית - - -

רחל עזריה: טוב, אנחנו צריכים לסיים.

רחל עזריה: אל"ף, זה גם עניין של איך מחלקים את התקציב, ואני רוצה לומר, יש לי אמון מלא במשרד התרבות והספורט בניהולו הנוכחי, גם את יוסי שרעבי אני מכירה עוד מעיריית ירושלים, עבדנו יחד הרבה שנים ואני יודעת שהלב שלו במקום הנכון והוא ידאג, העניין הוא שהחקיקה היא לדורות.

רחל עזריה: אז אני מעלה, בואו נקיים על זה איזה שהוא דיאלוג.

רחל עזריה: נושא אחרון שעלה ואנחנו צריכים לקבל תשובה לגביו זה העניין של הניהול התקין.

רחל עזריה: הייעוץ המשפטי, שקד, העניין של הניהול התקין, שאנחנו נגדיר שבשנתיים הראשונות אנחנו נלך על המסלול הפשוט יותר.

רחל עזריה: זהו, אני נועלת את הישיבה, הישיבה הבאה היא מחר בבוקר.

רחל עזריה: חלקנו אולי יהיו בצום, אבל אני חושבת שאם נקבל את רוחה של אסתר המלכה אני בטוחה שנעשה עבודה מצוינת.

רחל עזריה: תודה רבה, הישיבה נעולה.